Q=5	C=3	SS=2	LS=0	PS=0	DC=1	LC=0	SD=0	BS=3	G0=128	G1=104	G2=41	DLID=az_RU	BODY=Јеһова сәдагәтли вә бағышлајан Аллаһдыр | Тәлим\n«Сән, еј Худавәнд, хејирхаһсан, бағышлајан Сәнсән, Сәни сәсләјәнләрин һамысы үчүн мәһәббәтин болдур» (МӘЗ. 86:5).\nЈеһованын сәдагәтини неҹә тәглид едә биләрик?\nБағышлајан Аллаһымыз Јеһованы неҹә тәглид едә биләрик?\nНәјә ҝөрә Јеһованын хүсусијјәтләри барәдә өјрәнмәк вә онлары тәглид етмәк әзминдәсиниз?\n1, 2. а) Нәјә ҝөрә садиг вә бағышлајан достлары гијмәтләндиририк? б) Һансы суаллары арашдыраҹағыг?\nКИМИ әсил дост адландырардыныз? «Мәним үчүн әсил дост һәмишә јанымда олан вә сәһвләрими бағышлајан кәсдир», — дејә Ешли адлы бир баҹы гејд едир. Һәр биримиз сәдагәтли вә бағышлајан достлары гијмәтләндиририк. Достларымызын јанында өзүмүзү раһат һисс едирик вә һисс едирик ки, онлар бизи севир (Сүл. мәс. 17:17).\n2 Јеһова саһиб ола биләҹәјимиз ән сәдагәтли вә бағышлајан Достдур. Мәзмурчу Ону белә тәсвир едир: «Сән, еј Худавәнд, хејирхаһсан, бағышлајан Сәнсән, Сәни сәсләјәнләрин һамысы үчүн мәһәббәтин болдур» (Мәз. 86:5). Бәс сәдагәтли вә бағышлајан олмаг өзүнә нәләри дахил едир? Јеһова бу ҝөзәл хүсусијјәтләри неҹә тәзаһүр етдирир? Биз Ону неҹә тәглид едә биләрик? Бу суалларын ҹаваблары ән јахшы Достумуз Јеһоваја олан мәһәббәтимизи мөһкәмләндирәҹәк. Онлар бизә һәмчинин башгалары илә достлуг мүнасибәтләримизи мөһкәмләндирмәјә дә көмәк едәҹәк (1 Јәһ. 4:7, 8).\nЈЕҺОВА СӘДАГӘТЛИ АЛЛАҺДЫР\n3. Сәдагәтли олмаг нә демәкдир?\n3 Сәдагәт — достлугда вә мәһәббәтдә дәјанәтли, вәфалы, етибарлы олмаг демәкдир. Сәдагәтли инсан дәјишкән дејил. Әксинә, о, кимәсә вә ја нәјәсә гаршы бағлылыг һисс едир, һәтта ән чәтин шәраитләрдә белә онлары тәрк етмир. Бәли, Јеһова олдугҹа «сәдагәтли Аллаһ»дыр (Вәһј 16:5).\n4, 5. а) Јеһова сәдагәтли олдуғуну неҹә ҝөстәрир? б) Јеһованын сәдагәтли олмасы үзәриндә дүшүнмәк бизи неҹә мөһкәмләндирә биләр?\n4 Јеһова сәдагәтли олдуғуну неҹә ҝөстәрир? О, һеч вахт садиг хидмәтчиләрини атмыр. Бу хидмәтчиләрдән бири олан Давуд падшаһ Јеһованын онунла сәдагәтлә даврандығыны дилә ҝәтирәрәк Ону мәдһ едир. (2 Шамуел 22:26 ајәсини оху.) Давудун чәтин анларында Јеһова сәдагәтлә давранараг она јол ҝөстәрир, ону горујур вә хилас едирди (2 Шам. 22:1). О билирди ки, Јеһова тәкҹә дилдә сәдагәтли дејил. Јеһова Давудла нә үчүн белә сәдагәтлә давранырды? Чүнки Давуд өзү дә сәдагәтли инсан иди. Јеһова Она ибадәт едәнләрин садиглијини гијмәтләндирир вә онларла сәдагәтлә давраныр (Сүл. мәс. 2:6—8).\n5 Јеһованын сәдагәтли олмасы үзәриндә дүшүнмәк бизи мөһкәмләндирә биләр. Рид адлы садиг бир гардаш дејир: «Чәтин вәзијјәтләриндә Јеһованын Давудла неҹә даврандығы барәдә охумаг мәнә, сөзүн әсил мәнасында, көмәк едир. Һәтта Давуд гачаг дүшәндә, мағарада вә ондан кәнарда јашајанда белә Јеһова даима она дәстәк олурду. Бу, мәни чох руһландырыр вә хатырладыр ки, нә илә үзләшмәјимдән, дүшдүјүм вәзијјәтин нә дәрәҹәдә мәјуседиҹи олмасындан асылы олмајараг, Јеһоваја садиг галдығым мүддәтдә О, мәнимлә олаҹаг». Шүбһәсиз, сиз дә ејни һиссләри кечирирсиниз (Ром. 8:38, 39).\n6. Јеһова башга һансы саһәләрдә сәдагәтли олдуғуну ҝөстәрир вә бу, Онун хидмәтчиләринә һансы фајданы ҝәтирир?\n6 Јеһова башга һансы саһәләрдә сәдагәтли олдуғуну ҝөстәрир? О, һәр заман Өз принсипләринә садигдир. «Сиз гоҹаланаҹан Мән Ојам», — дејә Јеһова бизи әмин едир (Јешаја 46:4). О, һәмишә хејир вә шәрә даир дәјишилмәз нормалары әсасында гәрарлар верир (Мал. 3:6). Бундан әлавә, Јеһова Өз вәдинә садиг галмагла да сәдагәтли олдуғуну ҝөстәрир (Јешаја 55:11). Јеһованын бу хүсусијјәти Онун бүтүн садиг хидмәтчиләринә фајда ҝәтирир. Неҹә? Јеһованын нормаларына ујғун јашамаг үчүн әлимиздән ҝәләни етдириксә, Онун бизи хејир-дуаландырмаг вәдинә садиг галаҹағына әмин ола биләрик (Јешаја 48:17, 18).\nЈЕҺОВАНЫН СӘДАГӘТИНИ ТӘГЛИД ЕДИН\n7. Аллаһын сәдагәтини тәглид етмәјин үсулларындан бири һансыдыр?\n7 Јеһованын сәдагәтини неҹә тәглид едә биләрик? Үсуллардан бири чәтин вәзијјәтдә оланлара јахшылыг етмәкдир (Сүл. мәс. 3:27). Мәсәлән, сиз сағламлығындакы проблемләр, аиләдәки чәтинликләр вә ја өз сәһвләри уҹбатындан мәјуслуға гапылан баҹы вә ја гардаш таныјырсынызмы? Нијә дә тәшәббүсү өз үзәринизә ҝөтүрәрәк «јахшы вәдләрлә, тәсәлливериҹи сөзләрлә» онлары руһландырмајасыныз? (Зәк. 1:13) *. Белә етмәклә сиз «гардашдан даһа јахын» сәдагәтли вә әсил дост олдуғунузу сүбут едәҹәксиниз (Сүл. мәс. 18:24).\n8. Биз Јеһованы неҹә тәглид едә биләрик, мәсәлән, никаһда?\n8 Һәмчинин севдијимиз инсанлара садиг галмагла да Јеһованын сәдагәтини тәглид едә биләрик. Мәсәлән, әҝәр евлијиксә, һәјат јолдашымыза садиг галмалыјыг (Сүл. мәс. 5:15—18). Буна ҝөрә дә зинаја апарыб чыхаран јола бир аддым белә атмаг истәмирик (Мат. 5:28). Биз һәмчинин гејбәт етмәмәклә вә ја бөһтан атмамагла, һәтта бу кими сөһбәтләрә гулаг асмамагла һәмиманлыларымыза олан садиглијимизи ҝөстәририк (Сүл. мәс. 12:18).\n9, 10. а) Биз хүсусилә кимә садиг галмаг истәјирик? б) Јеһованын әмрләринә табе олмаг нә үчүн һәмишә асан олмур?\n9 Һәр шејдән өнҹә, биз Јеһоваја садиг галмаг истәјирик. Бәс буну неҹә едә биләрик? Биз, илк нөвбәдә, һәр шејә Јеһованын ҝөзү илә бахмағы — Онун севдији шејләри севмәји, нифрәт етдији шејләрә исә нифрәт етмәји вә буна ујғун давранмағы баҹармалыјыг. (Мәзмур 97:10 ајәсини оху.) Дүшүнҹәләримизи вә һиссләримизи Јеһованын дүшүнҹә вә һиссләринә нә гәдәр чох ујғунлашдырсаг, Онун әмрләринә табе олмаг бизим үчүн бир о гәдәр асан олаҹаг (Мәз. 119:104).\n10 Әлбәттә, Јеһованын әмрләринә табе олмаг һәмишә асан олмајаҹаг. Садиг галмаг үчүн биз даима мүбаризә апармалыјыг. Мәсәлән, бәзи субај мәсиһчиләр аилә гурмаг истәјирләр, амма Јеһоваја хидмәт едәнләр арасында өзләринә мүнасиб һәјат јолдашы тапа билмирләр (1 Кор. 7:39). Ола билсин, субај баҹы ҝөрүр ки, дүнјәви иш јолдашлары даима ону киминләсә ҹалашдырмаға чалышырлар. Бәлкә дә, һәмин баҹы тәнһалыг һисси илә мүбаризә апарыр. Бунунла белә о, Јеһованын гаршысында нөгсансызлығыны горумаға гәти гәрарлыдыр. Мәҝәр бу ҹүр садиглијини горумаға чалышан һәмиманлыларымызы гијмәтләндирмәли дејиликми? Бәли, Јеһова чәтинликләрә бахмајараг, Она садиг галан кәсләри мүкафатландыраҹаг (Ибр. 11:6).\n«Гардашдан даһа јахын дост... вар» (Сүл. мәс. 18:24) (7-ҹи абзаса бах)\n«Бир-биринизи үрәкдән бағышлајын» (Ефес. 4:32) (16-ҹы абзаса бах)\n11. Бағышламаг өзүнә нәји дахил едир?\n11 Јеһованын ән ҹәлбедиҹи хүсусијјәтләриндән бири бағышлајан олмасыдыр. Бағышламаг өзүнә нәји дахил едир? Буна хәтримизә дәјән инсаны әсаслы сәбәб олдуғу һалда бағышламаг дахилдир. Анҹаг бу, о демәк дејил ки, бағышлајан инсан едилән сәһвләрә ҝөз јумур вә ја әһәмијјәт вермир. Әксинә, о, үрәјиндән инҹиклик һиссини чыхарыб атыр. Мүгәддәс Јазылар өјрәдир ки, Јеһова сәмими-гәлбдән төвбә едәнләри бағышлајыр (Мәз. 86:5).\n12. а) Јеһова неҹә бағышлајыр? б) Ҝүнаһларын силинмәси һансы мәнаны кәсб едир?\n12 Јеһова неҹә бағышлајыр? Јеһованын «әфви болдур» вә О, бағышлајанда тамамилә вә һәмишәлик бағышлајыр (Јешаја 55:7). Јеһованын тамамилә бағышладығыны һарадан билирик? Буна сүбут олараг Һәвариләрин ишләри 3:19 ајәсиндәки вәди нәзәрдән кечирәк. (Ајәни оху.) Һәвари Петер динләјиҹиләрини ҝүнаһларындан төвбә етмәјә вә дөнмәјә сәсләјирди. Сәмими-гәлбдән төвбә едән ҝүнаһкар тутдуғу пис әмәлләрә ҝөрә дәрин пешманчылыг һисси кечирир. О һәмчинин ејни ҝүнаһы јенидән тәкрарламамаға гәти гәрарлы олур (2 Кор. 7:10, 11). Бундан әлавә, һәгиги төвбә ҝүнаһкары Аллаһа гајытмаға, јәни јанлыш јолдан дөнмәјә вә Аллаһы разы салмаг үчүн әлиндән ҝәләни етмәјә тәшвиг едир. Әҝәр Петерин динләјиҹиләри бу ҹүр үрәкдән төвбә етсәјдиләр, нәтиҹәси неҹә оларды? Петер демишди ки, бунун сајәсиндә онларын ҝүнаһлары јујула биләрди. «Јујулмаг» кими тәрҹүмә олунан јунан сөзү «тәмизләмәк, силмәк» мәналарыны верир. Беләликлә, Јеһова бизим ҝүнаһларымызы бағышлајанда, санки, сүнҝәрлә онлары силиб тәмизләјир. О, бағышлајанда тамамилә бағышлајыр (Ибр. 10:22; 1 Јәһ. 1:7).\n13. «Ҝүнаһларыны даһа јада салмајаҹағам» сөзләри һансы мәнаны дашыјыр?\n13 Јеһованын ҝүнаһлары һәмишәлик бағышладығыны һарадан билирик? Ҝәлин Јеремјанын мәсһ олунмуш мәсиһчиләрлә бағланан јени әһд һаггында пејғәмбәрлијини нәзәрдән кечирәк. Бу әһд сајәсиндә фидјә гурбанлығына иман ҝәтирәнләрин бағышланмасы мүмкүн олур. (Јеремја 31:34 ајәсини оху.) Јеһова дејир: «Тәгсирләрини бағышлајаҹағам, ҝүнаһларыны даһа јада салмајаҹағам». Јеһова бизи әмин едир ки, әҝәр ҝүнаһларымызы бағышлајырса, ҝәләҹәкдә һәмин ҝүнаһлара ҝөрә бизи ҹәзаландырмајаҹаг. О, бу ҝүнаһымызы нә үзүмүзә вурараг бизи дөнә-дөнә иттиһам едир, нә дә ҹәзаландырыр. Әксинә, Јеһова ҝүнаһларымызы бағышлајыр вә онлары архада гојур — өзү дә һәмишәлик (Ром. 4:7, 8).\n14. Јеһованын бағышлајан олмасы үзәриндә дүшүнмәк бизә неҹә тәсәлли верә биләр? Нүмунә чәкин.\n14 Јеһованын бағышлајан олмасы үзәриндә дүшүнмәк бизә тәсәлли верир. Ҝәлин бир нүмунәјә нәзәр салаг. Узун илләр өнҹә, бир баҹы — ону Елина адландыраг — јығынҹагдан кәнар едилмишди. Бир нечә ил сонра о, јенидән бәрпа олунду. Елина етираф едир: «Башгаларына вә өзүмә Јеһованын мәни бағышладығына инандығымы десәм дә, һәмишә Онун мәндән узаг олдуғуну вә ја башгаларына даһа јахын вә реал олдуғуну һисс едирдим». Лакин Елина Мүгәддәс Китабда Јеһованын бағышлајан олмасыны тәсвир едән бәзи бәдии ифадәләри охујуб үзәриндә дүшүндүкдән сонра тәсәлли тапды. О әлавә едир: «Мән өзүмә гаршы Јеһованын һәдсиз мәһәббәтини вә мәрһәмәтини һисс етдим, һалбуки әввәлләр буну анламырдым». Баҹыја нәшрләримиздән охудуғу нөвбәти сөзләр хүсусилә тәсир бағышлады: «Јеһова ҝүнаһларымызы бағышлајанда етдијимиз ҝүнаһларын һәјатымыз боју үзәримиздә јујулмајан ләкә кими галаҹағыны дүшүнмәк лазым дејил» *. Елина дејир: «Баша дүшдүм ки, Јеһованын мәни тамамилә бағышлаја биләҹәјинә инанмырдым, өмрүмүн ахырына кими бу јүкү дашымалы олаҹағымы фикирләширдим. Билирәм ки, бунун үчүн вахт лазымдыр. Амма артыг Јеһоваја јахынлаша биләҹәјими һисс едирәм вә санки, үзәримдән ағыр бир јүк ҝөтүрүлүб». Биз, һәгигәтән дә, мәһәббәтли вә бағышлајан Аллаһа хидмәт едирик! (Мәз. 103:9).\nБАҒЫШЛАЈАН АЛЛАҺЫМЫЗ ЈЕҺОВАНЫ ТӘГЛИД ЕДӘК\n15. Бағышлајан Аллаһымыз Јеһованы неҹә тәглид едә биләрик?\n15 Әсасымыз олдуғу һалда бир-биримизи бағышлајырыгса, Јеһова Аллаһы тәглид етмиш олуруг. (Лука 17:3, 4 ајәләрини оху.) Артыг гејд етдијимиз кими, Јеһова бағышлајанда ҝүнаһларымызы унудур, јәни даһа онлара ҝөрә бизи ҹәзаландырмыр. Башгаларыны бағышлајанда биз дә олуб-кечәнләри унутмалы, сәһвләрини бир даһа онларын үзүнә вурмамалыјыг.\n16. а) Бағышламаг бизә гаршы едилән сәһвләрә ҝөз јуммаг вә ја биздән суи-истифадә едилмәсинә јол вермәк демәкдир? Изаһ един. б) Аллаһын бизи бағышламасы үчүн нә етмәлијик?\n16 Бағышламаг бизә гаршы едилән сәһвләрә ҝөз јуммаг вә ја биздән суи-истифадә едилмәсинә јол вермәк демәк дејил. Әксинә, бу, бизим инҹиклик һиссини үрәјимиздән чыхарыб атмаг истәдијимизә дәлаләт едир. Әслиндә, Аллаһын бизи бағышламасы үчүн биз дә Ону тәглид едәрәк башгаларыны бағышламалыјыг (Мат. 6:14, 15). Вә нәһајәт, шәфгәт һиссиндән ирәли ҝәләрәк Јеһова бизим «торпагдан дүзәлмәјимизи» унутмур (Мәз. 103:14). Ејнилә, шәфгәт һисси бизи дә башгаларынын сәһвләринә ҝүзәштә ҝедәрәк онлары үрәкдән бағышламаға тәшвиг етмәмәлидирми? (Ефес. 4:32; Колос. 3:13).\nГој башгаларыны бағышламаг үчүн етдијимиз дуалар сәмими-гәлбдән олсун (17-ҹи абзаса бах)\n17. Һәмиманлыларымыз хәтримизә дәјәндә онлары бағышламаға бизә нә көмәк едә биләр?\n17 Әлбәттә, бағышламаг һәмишә асан олмур. Ҝөрүнүр, һәтта биринҹи әсрдәки бәзи мәсһ олунмуш мәсиһчиләрә белә, араларындакы фикир ајрылыгларыны арадан галдырмаг чәтин иди (Филип. 4:2). Бәс һәмиманлыларымыз хәтримизә дәјәндә онлары бағышламаға бизә нә көмәк едә биләр? Ҝәлин Әјјубун нүмунәсинә нәзәр салаг. Дырнагарасы достлары Елифаз, Билдад вә Софар Әјјубу әсассыз олараг иттиһам едәндә онун үрәјинә дәрин јара вурмушдулар (Әјј. 10:1; 19:2). Сонда Јеһова бу јаланчы иттиһамчылары мәзәммәт етди. Аллаһ онлара Әјјубун јанына ҝедиб етдикләри ҝүнаһа ҝөрә гурбан ҝәтирмәји әмр етди (Әјјуб 42:7—9). Анҹаг Јеһованын ҝөстәриши илә Әјјубдан да нәсә етмәк тәләб олунурду. Јеһова она бу иттиһамчылара ҝөрә дуа етмәји тапшырмышды. Әјјуб Аллаһын дедијини етди, Аллаһ да она өз достларыны бағышладығына ҝөрә хејир-дуа верди. (Әјјуб 42:10, 12, 16, 17 ајәләрини оху.) Бундан биз өзүмүзә һансы ибрәт дәрси ҝөтүрә биләрик? Хәтримизә дәјән адам үчүн сәмими-гәлбдән дуа етсәк, бу, үрәјимиздән кини чыхарыб атмаға көмәк едә биләр.\nЈЕҺОВАНЫН ХҮСУСИЈЈӘТЛӘРИНИ ТАМ ШӘКИЛДӘ ГИЈМӘТЛӘНДИРМӘЈӘ ДАВАМ ЕДИН\n18, 19. Биз нә етмәк әзминдәјик?\n18 Шүбһәсиз, Јеһованын мәһәббәт долу хүсусијјәтләрини һәртәрәфли арашдырмаг бизим үчүн чох руһландырыҹы олду. Биз өјрәндик ки, О, әлчатан, ајры-сечкилик етмәјән, сәхавәтли, мүлајим, сәдагәтли вә бағышлајан Аллаһдыр. Әлбәттә, өјрәндикләримиз Јеһова һаггында биликләрин јанында һеч нәдир. Әбәдијјәт бојунҹа Јеһова һаггында өјрәнмәк бизә севинҹ ҝәтирәҹәк (Ваиз 3:11). Биз һәвари Павелин нөвбәти сөзләри илә разыјыг: «Аллаһын хејир-дуасы неҹә дә болдур, һикмәти вә билији дәрин бир үммандыр!» Буну Јеһованын мәһәббәтинә, еләҹә дә мүзакирә етдијимиз алты кејфијјәтинә дә шамил етмәк олар (Ром. 11:33).\n19 Буна ҝөрә дә ҝәлин Јеһованын бу ҹәлбедиҹи хүсусијјәтләри барәдә даһа чох өјрәнәк, онларын үзәриндә дүшүнәк вә һәјатымызда тәтбиг едәк (Ефес. 5:1). Белә етмәклә биз: «Мәним үчүн Аллаһа јахынлашмаг јахшыдыр», — дејән мәзмурчунун сөзләринә шәрик олаҹағыг (Мәз. 73:28)..\n^ абз. 7 Бу мөвзу илә бағлы бәзи фајдалы мәсләһәтләри «Ҝөзәтчи гүлләси» журналынын 1995-ҹи ил 15 јанвар сајынын «Сон вахтларда кимисә руһландырмысынызмы?» (рус.) вә 1995-ҹи ил 1 апрел сајынын «Мәһәббәтә вә хејирхаһ ишләрә неҹә тәшвиг едә биләрик?» адлы мәгаләләриндә (рус.) тапа биләрсиниз.\n^ абз. 14 «Јеһоваја јахынлаш» китабынын 26-ҹы фәслинин 10-ҹу абзасына (рус.) бахын.


Q=18	C=9	SS=9	LS=0	PS=18	DC=0	LC=0	SD=0	BS=1	G0=10	G1=6	G2=5	DLID=az_RU	BODY=Зәбур 143 | Онлајн Мүгәддәс Китаб | Јени дүнја тәрҹүмәси\nҸаным Сәнин үчүн тәшнәдир\nБүтүн ишләрин барәдә фикирләширәм (5)\nИрадәнә әмәл етмәји мәнә өјрәт (10)\nГој руһун мәни һамар јолла апарсын (10)\nДавудун мәзмуру. 143 Еј Јеһова, дуамы ешит,+Јалварышымы динлә, Сәдагәтинлә, әдаләтинлә мәнә һај вер. 2 Гулуну мәһкәмәјә чәкмә,Ахы Сәнин өнүндә һеч ким һаглы чыха билмәз.+ 3 Дүшмән мәни тәгиб едир,Мәни јерә вуруб тапдалады, Мәни чохдан өлүб ҝедәнләр кими зүлмәтдә мәскун етди. 4 Руһдан дүшмүшәм,+Көксүмдә үрәјим кејијиб.+ 5 Өтән ҝүнләри јада салырам,Бүтүн ишләрин барәдә фикирләширәм,+Әлләринин ишинә диггәт верирәм. 6 Әлләрими Сәнә ачмышам,Ҹаным гураг торпаг кими Сәнин үчүн тәшнәдир.+ (Селаһ) 7 Нә олар, мәнә тез һај вер, еј Јеһова,+Тагәтим түкәниб.+ Мәндән үз дөндәрмә,+Јохса гәбрә енәнләрә бәнзәрәм.+ 8 Гој сәһәрләр мәһәббәтини дујум,Чүнки Сәнә ҝүвәнирәм. Мәнә јол ҝөстәр, о јолла ҝедим,+Чүнки Сәнә үз тутмушам. 9 Мәни дүшмәнләримдән гуртар, еј Јеһова, Сәнә пәнаһ ҝәтирмишәм.+ 10 Ирадәнә әмәл етмәји мәнә өјрәт,+Ахы Аллаһым Сәнсән. Сәнин руһун ҝөзәлдир,Гој мәни һамар јолла* апарсын. 11 Адын хатиринә мәни јашат, еј Јеһова, Әдаләтинлә ҹанымы дардан гуртар.+ 12 Мәһәббәтинлә дүшмәнләрими јох ет,+Мәнә зүлм едәнләри мәһв ет,+Ахы мән Сәнин гулунам.+\n^ Јахуд доғрулуг дијарында.


Q=7	C=6	SS=3	LS=0	PS=0	DC=0	LC=0	SD=0	BS=3	G0=156	G1=134	G2=71	DLID=az_RU	BODY=Јалныз вә јалныз Аллаһын һакимијјәтини сәдагәтлә дәстәкләјәнләр | Аллаһын Падшаһлығы\nПадшаһлыға садиг галмаг истәјән Аллаһын халгы бу дүнјанын ишләринә гарышмыр\n1, 2. а) Исанын давамчылары бу ҝүнә кими һансы принсипи әлдә рәһбәр тутурлар? б) Дүшмәнләр бизи неҹә мәһв етмәјә чалышмышлар вә онлар буна мүвәффәг олмушлармы?\nЈӘҺУДИ халгынын ән нүфузлу һакими Пилатын гаршысында дураркән Исанын дедији принсип бу ҝүнә кими онун садиг давамчылары үчүн рәһбәрликдир. О демишди: «Мәним Падшаһлығым бу дүнјадан дејил. Падшаһлығым бу дүнјадан олсајды, тәбәәләрим мүбаризә апарыб гојмаздылар ки, мән јәһудиләрин әлинә дүшүм. Хејр, мәним Падшаһлығым бурадан дејил» (Јәһ. 18:36). Пилат Исаны едам етдирди, анҹаг бу гәләбә чох чәкмәди. Аллаһ Исаны һәјата гајтарды. Гүдрәтли Рома империјасынын императорлары Мәсиһин давамчыларынын көкүнү кәсмәјә чалышсалар да, онларын бүтүн ҹәһдләри боша чыхды. Мәсиһчиләр Падшаһлыг һаггында хош хәбәри дүнјанын һәр јеринә јајдылар (Кол. 1:23).\n2 Падшаһлыг 1914-ҹү илдә гурулдугдан сонра бәзи һеҝемон дөвләтләр Аллаһын халгыны јер үзүндән силмәјә чалышырдылар. Анҹаг онлардан һеч бири бизи мәғлуб етмәјә мүвәффәг олмады. Бир чох дөвләтләр вә сијаси груплашмалар конфликтләр заманы онларын тәрәфини тутмағымыз үчүн бизә тәзјиг ҝөстәрмәјә чалышыблар. Анҹаг онларын арамыза нифаг салмаг ҹәһдләри боша чыхды. Бу ҝүн Падшаһлығын тәбәәләри, демәк олар ки, дүнјанын һәр јериндә јашајырлар. Буна бахмајараг, биз дүнјанын сијаси ишләриндә битәрәф галараг әсил үмумдүнја гардашлығында бирләшмишик. Арамызда һөкм сүрән бирлик Аллаһын Падшаһлығынын идарә етдијинин вә Падшаһ Иса Мәсиһин өз тәбәәләринә рәһбәрлик вердијинин, онлары сафлашдырдығынын вә мүдафиә етдијинин бариз сүбутудур. Ҝәлин онун буну неҹә етдијини вә «дүнјаја мәхсус олмадығым»ыз тәгдирдә бизә газандырдығы бәзи һүгуги гәләбәләри нәзәрдән кечирәк (Јәһ. 17:14).\nӘн үмдә мәсәлә\n3, 4. а) Падшаһлыг гурулан заман һансы һадисәләр баш верди? б) Аллаһын халгы битәрәфлији горумағын нә демәк олдуғуну һәмишә там баша дүшүбмү? Изаһ един.\n3 Падшаһлығын јаранмасындан сонра ҝөјдә мүһарибә олду вә Шејтан јерә атылды. (Вәһј 12:7—10, 12 ајәләрини охујун.) Һәмчинин јер үзүндә дә мүһарибә башлады. Бу заман Аллаһын халгынын Исанын нүмунәсини изләмәк вә дүнјанын ишләринә гарышмамаг гәтијјәти сынаға чәкилди. Анҹаг онлар сијаси мәсәләләрә гарышмамағын нә демәк олдуғуну там анламырдылар.\n4 Мәсәлән, 1904-ҹү илдә ишыг үзү ҝөрән «Миниллијин шәфәги» китабынын VI ҹилдиндә * мәсиһчиләр мүһарибәдә иштирак етмәмәјә тәшвиг олунурдулар. Һәмчинин орада дејилирди ки, һәрби хидмәтә чағырылан мәсиһчи гејри-сырави һәрби һиссәјә дүшмәјә чалышмалыдыр. Әҝәр бу, мүмкүн олмурдуса вә гардаш дөјүшә ҝөндәрилирдисә, о, ган төкмәмәли иди. Бөјүк Британијада јашамыш вә 1905-ҹи илдә вәфтиз олунмуш Һерберт Синјор гардаш һәмин дөврдәки вәзијјәтлә бағлы фикрини бөлүшәрәк демишди: «Гардашлар чаш-баш галмышдылар. Чүнки әсҝәрлијә ҝедиб гејри-сырави һәрби гуллугда олуб-олмамагла бағлы ајдын ҝөстәриш јох иди».\n5. «Ҝөзәтчи гүлләси» журналынын 1915-ҹи ил 1 сентјабр сајындан етибарән һансы дүзәлиш едилмәјә башланды?\n5 Лакин «Ҝөзәтчи гүлләси» журналынын 1915-ҹи ил 1 сентјабр сајындан етибарән бу мәсәләјә дүзәлиш едилмәјә башланды. «Мүгәддәс Јазыларын тәдгиги» китабында верилән мәсләһәтләрлә әлагәдар орада дејилирди: «Ҝөрәсән, бу ҹүр давранмагла өз етигадларымыздан имтина етмирик ки?» Бәс әҝәр мәсиһчи һәрби форманы ҝејинмәкдән вә ордуда хидмәтдән имтина етдијинә ҝөрә ҝүлләләнмә тәһлүкәси илә үзләшсә, онда неҹә? Мәгаләдә дејилирди: «Нә даһа дәһшәтлидир: Сүлһ әмиринә сәдагәтли галдығымыз вә она итаәт етдијимиз үчүн ҝүлләләнмәк, јохса јер үзүндәки падшаһларын бајрағы алтында ајдын шәкилдә онлары дәстәкләјәрәк сәмави Падшаһымызын тәлимләринә ҝүзәштә ҝетдијимиз үчүн мүһарибәдә ҝүлләләнмәк? Ики өлүм арасында галсаг, биз сәмави Падшаһымыза садиг галмаг үчүн биринҹисини сечәрдик». Бу гәдәр гәти сөзләрдән сонра мәгаләјә белә јекун вурулмушду: «Биз һеч кәси бу јолу сечмәјә мәҹбур етмирик. Биз садәҹә тәклиф едирик».\n6. Һерберт Синјор гардашын нүмунәсиндән нә өјрәндиниз?\n6 Бәзи гардашлар верилән ајдын рәһбәрлији баша дүшдүләр вә гәти мөвге тутдулар. Јухарыда сөзләри ҝәтирилән Һерберт Синјор гардаш дејир: «Мән мәрмини ҝәмидән бошалтмагла (гејри-сырави һәрби хидмәт) атәш ачмаг үчүн силаһа долдурмаг арасында һеч бир фәрг ҝөрмүрдүм» (Лука 16:10). Дини етигадына ҝөрә һәрби хидмәтдән имтина етдији үчүн Синјор гардашы һәбс етдиләр. О, диҝәр 4 гардашла бирликдә араларында диҝәр динин нүмајәндәләри дә олан 16 виҹдан мәһбусунун арасына дүшдү. Онларын һамысы ҹәзаларынын јарысыны Ричмонд (Бөјүк Британија) һәбсханасында чәкмишдиләр вә сонрадан «16 Ричмонд мәһбусу» кими танындылар. Һерберти вә диҝәрләрини ҝизлин шәкилдә ҝәмијә миндириб Франсаја өн ҹәбһәјә ҝөндәрдиләр. Орада онлара ҝүлләләнмә һөкмү кәсилди. Анҹаг ҝүлләләмәк үчүн онлары ҹәрҝәјә дүзәндән сонра билдирдиләр ки, бу һөкм ониллик һәбс ҹәзасы илә әвәз олунур.\n«Мән баша дүшдүм ки, Аллаһын халгы, һәтта мүһарибә шәраитиндә белә, һәр кәслә сүлһдә олмалыдыр». Сајмон Крекер (7-ҹи абзаса бахын.)\n7. Икинҹи Дүнја мүһарибәси башлајан дөврдә Јеһованын халгы нәји баша дүшдү?\n7 Икинҹи Дүнја мүһарибәси башлајан дөврдә Јеһованын халгы битәрәфлијин нә демәк олдуғуну вә Мәсиһин нүмунәсини изләмәк үчүн онлардан нә тәләб олундуғуну артыг даһа ајдын баша дүшүрдү (Мәт. 26:51—53; Јәһ. 17:14—16; 1 Бут. 2:21). Мәсәлән, «Ҝөзәтчи гүлләси» журналынын 1939-ҹу ил 1 нојабр сајында «Битәрәфлик» адлы мәгаләдә гејд олунмушду: «Бу ҝүн Јеһованын әһд бағладығы халгын әлдә рәһбәр тутмалы олдуғу принсип мүһарибә едән милләтләр арасында битәрәфлији гәти шәкилдә горумагдыр». Сонралар Бруклиндәки (Нју-Јорк) мәркәзи идарәдә хидмәт етмиш Сајмон Крекер гардаш бу мәгалә илә бағлы белә сөзләр демишди: «Мән баша дүшдүм ки, Аллаһын халгы, һәтта мүһарибә шәраитиндә белә, һәр кәслә сүлһдә олмалыдыр». Бу руһани гида лап јериндә иди вә Аллаһын халгына амансыз тәгибләр гаршысында Падшаһлыға садиг галмаг үчүн һазыр олмаға көмәк етди.\n8, 9. Јәһјанын пејғәмбәрлији неҹә јеринә јетди?\n8 Һәвари Јәһја пејғәмбәрлик етмишди ки, Падшаһлыг 1914-ҹү илдә гурулдугдан сонра Иблис вә Шејтан адланан бөјүк әждаһа Аллаһын Падшаһлығынын тәрәфдарларыны мәһв етмәк үчүн ағзындан символик мәнада сел пүскүрәҹәк *. (Вәһј 12:9, 15 ајәләрини охујун.) Јәһјанын пејғәмбәрлији неҹә јеринә јетди? 1920-ҹи илләрдә Аллаһын халгына гаршы тәгибләр далғасы даһа да шиддәтләнмәјә башлады. Икинҹи Дүнја мүһарибәси заманы Шимали Америкада јашајан бир чох гардашлар кими, Крекер гардаш да Аллаһын Падшаһлығыны сәдагәтлә дәстәкләдији үчүн һәбс олунмушду. Әслиндә, һәмин вахт дини етигадларына ҝөрә мүһарибәдә иштирак етмәдикләри үчүн Бирләшмиш Штатларын федерал һәбсханаларында јатанларын үчдә икисини Јеһованын Шаһидләри тәшкил едирди.\n9 Падшаһлығын тәбәәләринин һарада јашамаларындан асылы олмајараг, Иблис вә әлалтылары һәр заман онларын нөгсансызлығыны сарсытмаға чалышыб. Аллаһын хидмәтчиләри Африкада, Авропада вә Бирләшмиш Штатларда һакимләр вә вахтындан әввәл шәрти азадетмә комиссијалары гаршысына чыхарылырдылар. Битәрәф галмагда гәтијјәтли олдуглары үчүн онлары һәбсә атыр, дөјүр вә шикәст гојурдулар. Алманијада Аллаһын халгы «Һајл Һитлер!» демәкдән вә мүһарибәдә иштирак етмәкдән имтина етдији үчүн шиддәтли тәгибләрлә үзләширди. Насист режими дөврүндә 6000 киши вә гадын дүшәрҝәләрә ҝөндәрилмиш, Алманијадан вә диҝәр өлкәләрдән олан 1600-дән чох баҹы-гардаш залым дүшмәнләр тәрәфиндән өлдүрүлмүшдү. Һәтта бу ҹүр вәзијјәтдә белә Иблис Аллаһын халгына сағалмаз јара вура билмәди (Марк 8:34, 35).\n«О, АЛЛАҺЫ ШӘРӘФЛӘНДИРӘРӘК ӨЛДҮ»\nИКИНҸИ Дүнја мүһарибәси дөврүндә насист Алманијасында Јеһованын Шаһидләринин сајы аз иди. Анҹаг тарихчи Детлеф Гарбе јазмышды ки, «Үчүнҹү рејхин дөврүндә һәрби мәһкәмәләр тәрәфиндән... мәһкум олунан виҹдан мәһбусларынын бөјүк әксәријјәти Јеһованын Шаһидләри иди». Онлардан бири Австријадан олан 19 јашлы Герһарт Штајнакер иди. Икинҹи Дүнја мүһарибәси башлајандан бир нечә ҝүн сонра алман ордусунда хидмәт етмәкдән имтина етдији үчүн насист һөкумәти ону һәбс етди.\n1939-ҹу илин нојабрында Герһарта өлүм һөкмү кәсилди. Һәмин ај һәбсдә оларкән о јазмышды: «Ән бөјүк арзум Аллаһы шәрәфләндирмәк вә Онун әмрләринә риајәт етмәкдир. Вә Аллаһдан диләјирәм ки, бизи әбәди һәјатын вә сүлһүн һөкм сүрәҹәји Падшаһлығына гәбул етсин».\n1940-ҹы ил мартын 29-да Герһарт едам едилмәмишдән бир ҝүн габаг валидејнләринә јаздығы вида мәктубунда белә демишди: «Мән һәлә ушағам. Јалныз вә јалныз Рәббимизин вердији ҝүҹүн сајәсиндә таб ҝәтирә биләрәм вә мән бу барәдә Она дуа едирәм». Герһарт нөвбәти ҝүн сәһәр саат 6-да едам олунду, чох еһтимал ки, ҝилјотиндә бојну вурулду. Онун башдашында белә сөзләр јазылыб: «О, Аллаһы шәрәфләндирәрәк өлдү».\n«Јер ағзыны ачыб... сели удду»\n10. «Јер» нәји тәмсил едир вә о, Аллаһын халгынын имдадына неҹә чатыр?\n10 Һәвари Јәһјанын гәләмә алдығы пејғәмбәрлик ҝөстәрир ки, «јер» — ағыллы инсанларын олдуғу бу системин ајры-ајры үнсүрләри тәгиб «сел»ини удаҹаг, јәни Аллаһын халгынын дадына чатаҹаг. Бәс пејғәмбәрлијин бу һиссәси неҹә һәјата кечиб? Икинҹи Дүнја мүһарибәсиндән сонра онилликләр әрзиндә «јер»ин тәмсил етдији кәсләр чох вахт Аллаһын Падшаһлығынын садиг тәрәфдарларынын көмәјинә ҝәлиб. (Вәһј 12:16 ајәсини охујун.) Мисал үчүн, бир чох нүфузлу мәһкәмәләр һәрби хидмәтдән вә милли мәрасимләрдә иштирак етмәкдән имтина едән Јеһованын Шаһидләринин һүгугларыны мүдафиә едиб. Ҝәлин, илк өнҹә, һәрби хидмәтлә бағлы Јеһованын Өз халгына газандырдығы бөјүк гәләбәләрдән бәзиләринә бахаг (Зәб. 68:20).\n11, 12. Сикурелла вә Флименос гардаш һансы проблемлә үзләшмишдиләр вә онларын ишинин ахыры неҹә олду?\n11 Бирләшмиш Штатлар. Валидејнләри Јеһованын Шаһиди олан Ентони Сикурелла гардаш аиләдә алты ушагдан бири иди. О, 15 јашында вәфтиз олуб. 21 јашы оланда исә дини хидмәтчи кими һәрби учота дурду. Ики илдән сонра, 1950-ҹи илдә гардаш хаһиш етди ки, онун статусуну дәјишиб виҹдан мәһбусу кими гејдә алсынлар. Федерал Тәһгигат Бүросунун һесабаты бунда пис бир шеј ҝөрмәсә дә, Әдлијјә Назирлији онун бу хаһишини рәдд етди. Бир нечә мәһкәмә просесиндән сонра Сикурелла гардашын ишинә АБШ-ын Али Мәһкәмәси бахды вә ашағы инстансија мәһкәмәсинин гәрарыны онун хејринә дәјишди. Бу гәрар преседент олду вә Бирләшмиш Штатларда дини етигадларына ҝөрә һәрби хидмәтдән имтина едән диҝәр вәтәндашларын ишинә бахаркән она истинад едә биләрдиләр.\n12 Јунаныстан. 1983-ҹү илдә Иаковос Флименос адлы гардаш һәрби палтар ҝејинмәкдән имтина етдији үчүн итаәтсизликдә тәгсирләндириләрәк һәбс олунмушду. Азадлыға чыхандан сонра о, мүһасиб ишинә дүзәлмәк истәди, анҹаг мәһкумлуғу олдуғундан ону ишә ҝөтүрмәдиләр. Бунунла бағлы о, мәһкәмәјә мүраҹиәт етди вә Јунаныстанда бүтүн мәһкәмә инстансијаларында удуздуғу үчүн ишини Авропа Инсан Һүгуглары Мәһкәмәсинә (АИҺМ) тәгдим етди. 2000-ҹи илдә 17 һакимдән ибарәт АИҺМ-ин Бөјүк Палатасы онун леһинә гәрар чыхардараг инсан һагларынын тапдаланмасы илә бағлы диҝәр ишләр үчүн преседент јаратды. Бу гәрардан өнҹә, Јунаныстанда битәрәфлик мөвгеләринә ҝөрә һәбсдә јатмыш 3500-дән чох гардашын мәһкумлуғу варды. Бу мүсбәт гәрардан сонра Јунаныстанда гәбул едилән гануна әсасән, һәмин гардашларын үзәриндән мәһкумлуглары ҝөтүрүлдү. Еләҹә дә бир нечә ил әввәл гәбул олунмуш вә Јунаныстанын бүтүн вәтәндашларына алтернатив мүлки хидмәт һүгугу верән ганун Јунаныстан Конститусијасына јенидән бахылан заман бир даһа тәсдигләнди.\n«Мәһкәмә залына дахил олмамышдан габаг Јеһоваја үрәкдән дуа етдим вә санки, үрәјимә су сәпилди»(13-ҹү абзаса бахын.)\n13, 14. Стефанов вә Бајатјанын һадисәсиндән нә өјрәнирик?\n13 Болгарыстан. 1994-ҹү илдә 19 јашлы Ивајло Стефанов гардаш һәрби хидмәтә чағырылды. О, әсҝәрлијә ҝетмәкдән вә ја һәрбичиләрин әмри илә гејри-сырави һәрби гуллуғу иҹра етмәкдән бојун гачырды. Етигадына ҝөрә һәрби хидмәтдән имтина етдији үчүн она 18 ајлыг һәбс ҹәзасы кәсилди. О, әхлаги вә диҝәр сәбәбләрдән һәрби хидмәтдән азад олунмаг һүгугларына истинад едәрәк мәһкәмәјә мүраҹиәт етди. Онун иши АИҺМ-ә ҝедиб чыхды. Анҹаг 2001-ҹи илдә онун ишинә бахылмаздан өнҹә, дөвләт Стефанов гардашла разылыға ҝәлди. Болгарыстан һөкумәти тәкҹә Стефанов гардаша јох, алтернатив мүлки хидмәт истәјән бүтүн болгар вәтәндашларына амнистија верди *.\n14 Ермәнистан. Ваһан Бајатјан 2001-ҹи илдә чағырыш јашына чатмышды *. О, иманына ҝөрә һәрби хидмәтдән имтина етди, анҹаг өлкәдахили мәһкәмәләрин бүтүн инстансијаларында удузду. 2002-ҹи илин сентјабр ајында она 2 ил јарым һәбс ҹәзасы кәсилди, анҹаг он ај јарымдан сонра азад едилди. Бу вахт әрзиндә о, АИҺМ-ә шикајәт әризәси верди вә мәһкәмә онун ишини гәбул етди. Лакин 2009-ҹу ил октјабрын 27-дә бу Мәһкәмә онун әлејһинә гәрар чыхартды. Ҝөрүнүр, бу гәрар Ермәнистанда белә вәзијјәтлә үзләшән диҝәр гардашларын үмидләрини алт-үст етди. Бунунла белә АИҺМ-ин Бөјүк Палатасы бу гәрара јенидән бахды. 2011-ҹи ил ијулун 7-дә Мәһкәмә Бајатјанын хејринә гәрар чыхартды. АИҺМ илк дәфә етираф етди ки, дини етигадлара ҝөрә силаһлы гүввәләрдә хидмәтдән имтина едән һәр кәс фикир, виҹдан вә дин азадлығы һүгугу илә мүдафиә олунмалыдыр. Бу гәрар јалныз Јеһованын Шаһидләринин һүгугуну дејил, Авропа Шурасынын үзвү олан өлкәләрдә јашајан јүз милјонларла инсанын һүгугуну да мүдафиә едир *.\nЕрмәнистандакы гардашлар АИҺМ-ә мүраҹиәт етмишләр ки,әгидәләринә ҝөрә һәрби хидмәтдән имтина етдикләринә үчүн онларын һүгугларыны мүдафиә етсин\n15. Нәјә ҝөрә Јеһованын хидмәтчиләри вәтәнпәрвәрлик мәрасимләриндә иштирак етмирләр?\n15 Јеһованын халгы Мәсиһин Падшаһлығына садиглијини тәкҹә һәрби хидмәтә ҝетмәмәклә јох, һәм дә һөрмәтҹил тәрздә вәтәнпәрвәрлик мәрасимләриндә иштирак етмәкдән имтина едирләр. Хүсусилә дә Икинҹи Дүнја мүһарибәси заманы вәтәнпәрвәрлик руһу бүтүн јер үзүнү ағушуна алмышды. Бир чох өлкәләрин вәтәндашларындан вәтәнә сәдагәтләрини сүбут етмәк үчүн анд ичмәк, һимн охумаг вә бајраға тәзим етмәк тәләб олунурду. Анҹаг биз јалныз Јеһова Аллаһа там сәдагәт ҝөстәририк (Чых. 20:4, 5). Елә буна ҝөрә дә ҝүҹлү тәгибләрлә үзләшәндә Јеһова бир даһа «јер»дән истифадә едәрәк бу тәгибләрин гаршысыны алды. Ҝәлин Јеһованын бу кими мәсәләләрдә Өз халгына Мәсиһ васитәсилә газандырдығы һејрәтамиз гәләбәләрдән ҹәми бир нечәсинә нәзәр салаг (Зәб. 3:8).\n16, 17. Лилиан вә Уилјам Гобајтас һансы вәзијјәтлә үзләшмишдиләр вә бундан сиз нә өјрәндиниз?\n16 Америка Бирләшмиш Штатлары. 1940-ҹы илдә Бирләшмиш Штатларын Али Мәһкәмәси «Мајнерсвил мәктәб даирәси Гобајтисә гаршы» адлы ишдә 8-ин 1-ә нисбәти илә Јеһованын Шаһидләринин әлејһинә гәрар чыхартды. 12 јашлы Лилиан Гобајтас * вә 10 јашлы гардашы Уилјам Јеһоваја садиг галдыглары үчүн бајраға тәзим етмәкдән вә сәдагәт анды ичмәкдән имтина етмишдиләр, буна ҝөрә дә мәктәбдән говулмушдулар. Онларын иши Али Мәһкәмәјә верилди вә Мәһкәмә гәрара ҝәлди ки, мәктәб Конститусијаја ујғун давраныб, чүнки «милли бирлијин» марағына хидмәт едиб. Бу гәрар тәгибләр далғасыны даһа да шиддәтләндирди. Азјашлы Шаһидләр мәктәбләрдән говулду, јеткин јашда оланлар ишләрини итирди, бир чохлары исә гәзәбли издиһамын һүҹумларына мәруз галды. АБШ-да мөвҹуд олан дини азадлыгла бағлы бир китабда дејилирди ки, «1941—1943-ҹү илләр әрзиндә Шаһидләрин мәруз галдығы тәгибләр ХХ әсрин Америкасында дини дөзүлмәзлијин ән пик нөгтәси олуб» («Тһе Луstre оф Оур Country»).\n17 Дүшмәнләрин чалдығы гәләбәләр чох чәкмәди. 1943-ҹү илдә Али Мәһкәмә «Гобајтис» ишинә охшар башга бир ишә бахды. Бу иш «Гәрби Вирҝинија штатынын милли тәһсил шөбәси Барнетә гаршы» ады илә танынырды. Бу дәфә Али Мәһкәмә Јеһованын Шаһидләринин хејринә гәрар чыхартды. Али Мәһкәмәнин белә гыса вахт әрзиндә өз фикрини дәјишмәси АБШ-ын тарихиндә ҝөрүлмәмиш бир һадисә иди. Бу гәрардан сонра Бирләшмиш Штатларда Јеһованын халгына гаршы едилән ачыг-ашкар һүҹумлар сәнҝимәјә башлады. Бунун сајәсиндә Бирләшмиш Штатларын бүтүн вәтәндашларынын һүгугларына даһа һөрмәтлә јанашылмаға башланды.\n18, 19. Пабло Барроса мөһкәм галмаға нә көмәк етмишди вә Јеһованын диҝәр хидмәтчиләри ону неҹә тәглид едә биләрләр?\n18 Арҝентина. Сәккизјашлы Пабло вә једдијашлы гардашы Һүго Баррос 1976-ҹы илдә бајрағын јүксәлдилмәси мәрасиминдә иштирак етмәдикләри үчүн мәктәбдән говулмушдулар. Бир дәфә мәктәбин директору Паблону итәләјиб башындан вурмушду. О, дәрсдән сонра бу гардашлары бир саат сахлајыб вәтәнпәрвәрлик мәрасиминдә иштирак етмәјә мәҹбур етмишди. Башына ҝәлән сәрт сынаглары јадына салараг Пабло дејир: «Јеһованын көмәји олмасајды, мән тәзјигләр гаршысында нөгсансызлығымы горуја билмәздим».\n19 Мәһкәмәдә бу ишә бахан һаким Пабло илә Һүгонун мәктәбдән говулмаг гәрарыны дәстәкләди. Анҹаг онларын бу иши Арҝентинанын Али Мәһкәмәсинә гәдәр ҝедиб чатды. 1979-ҹу илдә Али Мәһкәмә ашағы инстансија мәһкәмәсинин гәрарыны ләғв едәрәк деди: «Јухарыда хатырланан ҹәза [мәктәбдән говулма] Конститусијанын тәһсиллә бағлы вердији һүгуга (14-ҹү маддә) вә дөвләтин ибтидаи тәһсил вермәк мәсулијјәтинә (5-ҹи маддә) зиддир». Бу гәләбә Јеһованын Шаһидләринин 1000-ә јахын ушағынын хејринә олду. Артыг мәктәбдән говулмаг сөһбәти јығышдырылды. Пабло вә Һүго кими, мәктәбдән говулан ушаглар исә јенидән мәктәбә гајтарылды.\nБир чох ҝәнҹ мәсиһчиләр сынаглар гаршысында садиг галмышлар\n20, 21. Роел вә Емили Ембралинагын иши иманынызы неҹә мөһкәмләндирир?\n20 Филиппин. 1990-ҹы илдә 9 јашлы Роел Ембралинаг * вә 10 јашлы баҹысы Емили тәхминән 66 ушагла (Јеһованын Шаһидләринин ушаглары) бирҝә бајраға тәзим етмәдикләри үчүн мәктәбдән говулмушду. Роел вә Емилинин атасы Леонардо мәктәбин мүдиријјәти илә дил тапмаға чалышса да, бу, һеч бир нәтиҹә вермәмишди. Вәзијјәтин ҝәрҝинләшдијини ҝөрән Леонардо Али Мәһкәмәјә мүраҹиәт етди. Анҹаг онун нә пулу, нә дә мүдафиә едән вәкили варды. Аилә Јеһоваја һәрарәтлә дуа едәрәк Ондан рәһбәрлик диләјирди. Бүтүн бу вахт әрзиндә ушаглар ришхәнд вә истеһзалара туш ҝәлирдиләр. Леонардо дүшүнүрдү ки, һүгуги савады олмадығындан мәһкәмәдә галиб ҝәлмәк үчүн һеч бир шансы јохдур.\n21 Иш елә ҝәтирди ки, аиләни әввәлләр өлкәнин ән мөтәбәр һүгуг кампанијаларындан бириндә ишләмиш Фелино Ганал адлы вәкил тәмсил етди. Мәһкәмә иши ҝедән вахт Ганал артыг өз иш јериндән чыхмыш вә Јеһованын Шаһиди олмушду. Иш Али Мәһкәмәјә ҝәлиб чатанда Мәһкәмә јекдилликлә Шаһидләрин хејринә гәрар чыхартмыш вә говулма гәрарыны ләғв етмишди. Аллаһын халгынын нөгсансызлығыны сарсытмаға чалышанлар даһа бир уғурсузлуға дүчар олдулар.\nБирлијә сәбәб олан битәрәфлик\n22, 23. а) Јеһованын халгынын бу гәдәр һүгуги гәләбәләр газанмасынын сәбәби нәдәдир? б) Үмумдүнја сүлһпәрвәр гардашлығымызын олмасы нәјин сүбутудур?\n22 Јеһованын халгынын бу гәдәр һүгуги гәләбәләр газанмасынын сәбәби нәдәдир? Биз һеч бир сијаси нүфуза малик дејилик. Бир чох өлкәләрдә вә мәһкәмәләрдә әдаләтли һакимләр бизи амансыз тәгибчиләрин һүҹумларындан мүдафиә едирләр вә Конститусија һүгугу үчүн преседент јарадырлар. Сөзсүз ки, газандығымыз гәләбәләрин архасында Мәсиһ дурур! (Вәһј 6:2 ајәсини охујун.) Бу ҹүр һүгуги дөјүшләр апармагда мәгсәд нәдир? Мәгсәдимиз ганунвериҹиликдә чеврилиш етмәк дејил. Бизим мәгсәдимиз Падшаһымыз Иса Мәсиһә манеәсиз олараг хидмәт етмәкдир (Һәв. 4:29).\n23 Сијаси ихтилафларла долу олан вә әдавәтин көк атдығы бир дүнјада Падшаһымыз Иса Мәсиһ битәрәф мөвге тутан хидмәтчиләринин сәјини хејир-дуаландырыр. Шејтанын исә бизи парчаламаг вә мәғлуб етмәк ҹәһдләри боша чыхыб. Падшаһлыг «мүһарибә етмәји [өјрәнмәк]» истәмәјән милјонларла инсаны бир араја топламаға мүвәффәг олуб. Һәгигәтән дә, үмумдүнја сүлһпәрвәр гардашлығымызын олмасы әсил мөҹүзәдир — бу, Аллаһын Падшаһлығынын һөкмранлыг етмәсинин данылмаз сүбутудур! (Әшј. 2:4).\n^ абз. 4 Китабын бу ҹилди «Јени јарадылыш» ады илә дә таныныр. Сонрадан «Миниллијин шәфәги» адлы чохҹилдли «Мүгәддәс Јазыларын тәдгиги» адланмышды.\n^ абз. 8 Бу пејғәмбәрлији арашдырмаг үчүн «Вәһј. Онун мөһтәшәм зирвәси јахындыр!» адлы китабын 27-ҹи фәслинә, 184—186 сәһифәләринә (рус.) бахын.\n^ абз. 13 Бу бејнәлхалг сазиш Болгарыстан һөкумәтиндән тәләб едирди ки, етигадына ҝөрә һәрби хидмәтдән имтина едән һәр кәси алтернатив мүлки хидмәтлә тәмин етсин.\n^ абз. 14 Даһа чох мәлумат әлдә етмәк үчүн «Ҝөзәтчи гүлләси» журналынын 2012-ҹи ил 1 нојабр сајынын 29—31 сәһифәләринә (рус.) бахын.\n^ абз. 14 Тәхминән 20 ил әрзиндә Ермәнистанда 450-дән чох ҝәнҹ Јеһованын Шаһиди азадлыгдан мәһрум едилмишди. 2013-ҹү илин нојабр ајында һәбсдә оланларын ахырынҹылары сәрбәст бурахылды.\n^ абз. 16 Мәһкәмә сәнәдләриндә аиләнин сојады сәһв јазылыб.\n^ абз. 20 Мәһкәмә сәнәдләриндә аиләнин сојады сәһвән Ебралинаг јазылыб.\nЈеһованын халгынын сијаси мәсәләләрдә битәрәф мөвге тутмасыны неҹә изаһ едәрдиниз?\nМәһкәмә ишләриндә газанылан гәләбәләрдән Аллаһын Падшаһлығы һагда нә өјрәнирсиниз?\nЈалныз Аллаһын Падшаһлығыны дәстәкләдијинизи неҹә ҝөстәрә биләрсиниз?


Q=13	C=10	SS=2	LS=2	PS=0	DC=0	LC=0	SD=0	BS=1	G0=24	G1=23	G2=15	DLID=az_RU	BODY=Иса Мәсиһин һәјатыны гурбан вермәси «чохлары уғрунда» неҹә фидјә олду? (Мәтта 20:28)\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Самоа Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан африкаанс болгар венда га газах ган гырғыз дхолуо еве ермәни естон ефик зулу ибо иврит илок инҝилис исланд исоко испан италјан каонде кикамба кикујју кинјаруанда кирунди кореја коса латыш лингала малагаси малај малајалам маҹар монгол нзема оромо осетин пангасинан папјаменто (Аруба) папјаменто (Күрасао) полјак португал румын рус себуан сепеди серб серб (латын) сетсвана сингал словак словен сранан-тонго суаһили тагалог таи тамил татар телугу тив тсонга түрк фин франсыз хорват чех чичева шона јапон јоруба јунан ҝүрҹү Һаити креолу һауса һилигајнон һинд әрәб\nИса Мәсиһин фидјә гурбанлығы Аллаһын бәшәријјәти ҝүнаһ вә өлүмдән хилас етмәк тәдбиридир. Мүгәддәс Китабда дејилир ки, Иса Мәсиһин ганынын төкүлмәси илә фидјә өдәнилди (Ефеслиләрә 1:7; 1 Бутрус 1:18, 19). Беләликлә, Иса демишди ки, о, «бир чохлары уғрунда һәјатыны фидјә кими вермәк үчүн ҝәлиб» (Мәтта 20:28).\nНәјә ҝөрә инсанларын фидјәјә еһтијаҹы вар иди?\nУлу атамыз Адәм камил јарадылмышды, јәни ҝүнаһсыз иди. О, әбәди јашамалы иди, анҹаг Аллаһа итаәт етмәмәји сечдији үчүн әбәди һәјаты итирди (Јарадылыш 3:17—19). Ушаглары оланда о, ҝүнаһын әламәтләрини онлара да өтүрдү (Ромалылара 5:12). Мисал үчүн, Мүгәддәс Китабда ҝөстәрилир ки, Адәм һәм өзүнү, һәм дә ушагларыны ҝүнаһ вә өлүмә сатды (Ромалылара 7:14). Ҝүнаһлы олдуглары үчүн онларын һеч бири Адәмин итирдијини ҝери гајтара билмәди (Зәбур 49:7, 8).\nАллаһ Адәмин нәслинин чарәсизлијини ҝөрүб онлара рәһм етди (Јәһја 3:16). Аллаһын әдаләт һисси јол вермир ки, О, әсаслы сәбәб олмадан ҝүнаһы бағышласын вә ја она ҝөз јумсун (Зәбур 89:14; Ромалылара 3:23—26). Јеһова инсанлары севдији үчүн онларын ҝүнаһыны нәинки бағышлады, һәмчинин арадан галдырмаг үчүн һүгуги әсас тәшкил етди (Ромалылара 5:6—8). Фидјә һүгуги әсаса сөјкәнир.\nМүгәддәс Китабда истифадә олунан «фидјә» сөзү өзүнә ашағыдакы үч мәгамы дахил едир:\nДәјәри өдәмәк (Сајлар 3:46, 47).\nАзад етмәк вә ја әвәзини өдәмәк (Чыхыш 21:30).\nВурулан зәрәри там шәкилдә өдәмәк *.\nИнди исә ҝәлин Иса Мәсиһин фидјә гурбанлығынын бу үч мәгамы өзүнә неҹә дахил етдијини арашдыраг.\nДәјәри өдәмәк. Мүгәддәс Китабда дејилир ки, мәсиһиләр баһа гијмәтә алыныблар (1 Коринфлиләрә 6:20; 7:23). Бу гијмәт Иса Мәсиһин төкүлән ганыдыр. Бунун сајәсиндә о, «һәр тајфаја, һәр дилә, халга вә үммәтә мәнсуб олан инсанлары... Аллаһ үчүн сатын [алды]» (Вәһј 5:8, 9).\nАзад етмәк. Иса пејғәмбәрин өлүмү сајәсиндә ҝүнаһдан «фидјә васитәсилә азад» олдуг (1 Коринфлиләрә 1:30; Колослулара 1:14; Ибраниләрә 9:15).\nВурулан зәрәри өдәмәк. Иса Мәсиһин фидјә гурбанлығы Адәмин вурдуғу зәрәри там шәкилдә өдәди, јәни итирдији камил инсан һәјатыны ҝери газанды (1 Коринфлиләрә 15:21, 22, 45, 46). Мүгәддәс Китабда дејилир: «Бир нәфәрин [Адәмин] итаәтсизлији чохлу инсаны ҝүнаһлы етдији кими, бир шәхсин [Иса Мәсиһин] итаәти дә чохлу инсаны салеһ едәҹәк» (Ромалылара 5:19). Бу ајәдән бир нәфәрин өлүмүнүн чохлу ҝүнаһкарлар үчүн неҹә фидјә олдуғуну ҝөрмәк олар. Иса Мәсиһ ҹаныны, «мүвафиг бир фидјә кими, һамыдан өтрү» — фидјәдән фајда әлдә етмәк үчүн ҹидди аддымлар атан кәсләр үчүн верди (1 Тимутијә 2:5, 6).\n^ абз. 11 Мүгәддәс Китабын орижинал мәтниндә «фидјә» сөзү вурулан зәрәрин әвәзини өдәмәк вә ја кимисә азад етмәк үчүн фидјә вермәк мәнасыны верир. Мәсәлән, ибрани фели олан «кафар», әсасән, «өртмәк» мәнасыны дашыјыр. Бу сөз, адәтән, ҝүнаһы өртмәк кими истифадә олунур (Зәбур 65:3). Һәмин сөзүн исим формасы олан «кофер» исә, вурулан зәрәри өртмәк вә ја әвәзини өдәмәк мәнасыны дашыјыр (Чыхыш 21:30). Ејнилә дә, јунан сөзү олан «литрон», адәтән, «фидјә» кими тәрҹүмә олунур, һәмчинин «азад етмәк үчүн өдәнилән мәбләғ» вә ја «сатын алма» мәнасында да ишләнә биләр (Мәтта 20:28; Мүгәддәс Китаб, 2009). Јунан јазычылары бу ифадәни мүһарибә заманы әсирликдә олан кәси вә ја нөкәри азад етмәк үчүн верилән фидјә кими истифадә едибләр.\nИса пејғәмбәр Етигад вә ибадәт Мүгәддәс Китаба аид суаллара ҹаваб\nИнсан нијә өлүр?


Q=5	C=2	SS=0	LS=2	PS=0	DC=0	LC=0	SD=0	BS=1	G0=21	G1=17	G2=12	DLID=az_RU	BODY=Dekabr 15, 2017 - 11:43 AM Хәбәрин коду : 872575 Мәнбә : АБНА – Хәбәр Аҝентлији Link:\nМәһкәмә бинасына јахынлашанда гапынын әтрафында чохлу полисләрин олдуғуну ҝөрәндә анладым ки, бу ҝүн мүтләг һөкм охунаҹаг. Полисләр мәһкәмәјә ҝәләнләрә јалныз мәһкумларын аилә үзвүләри 2 нәфәрдән артыг адамын мәһкәмә залына бурахылмајаҹағыны билдирдиләр.\nҺамы һәјәҹән ичәрисиндә иди. Ҝөрәсән неҹә олаҹаг? Бәлкә мәһкәмә әдаләтли гәрар верәҹәк. Гапыда дајанан бир бир мәһкумларын адыны чәкәрәк јалныз 2 нәфәрин ичәри дахил олмасыны билдирди.\nБу ан мән Мүбариз Ибраһимов тәрәфдән ҝәлмишәм дедим. Чүнки Мүбариз тәрәфдән ҝәләнләри ҝөрмәдим, бу ан јанымда дајанан ағсаггал оғлум мәннән кечәрсән ичәри мән мүбаризин атасыјам деди, ағсаггал илә ҝөрүшүб үрәк дирәк вердим. Һәр шеј јахшы олаҹаг дедим.\nМүбаризин мәһкәмәдә сон сөзүндә дедији мән баламы 2016-ҹы илин февралыннан ҝөрмүрәм ифадәсини атасына дејәндә атасы севинәрәк ҝәтирдим аиләси илә ҝөрүшдү Мүбариз деди. Чох севиндим бу сөзүнә ки, шүкүрләр олсун баласыны ҝөрдү Мүбариз.\nИчәри дахил олдуг Мүбаризин атасыда мәним јанымда әјләшмишди. Мәһкәмә башламадан өнҹә Сејјид Елман ҝөзәл хүтбә сөјләди сонда билдирди ки, Аналар, Баҹылар, Аталар, Гардашлар ағламајын. Аллаһ бизимләди сәбрли олун. Сонра Һаҹы Зүлфүгар хүтбә сөјләди, тәзәҹә башламышды данышмаға һаким зала дахил олду. Мәһкәмә башлады.\nҺаким чох јаваш данышырди ешитмәк олмурду залда һамы бир нечә дәфә һакимә бираз уҹадан даныш ешитмәк олмур дејәндә һаким јенә дә сакит данышырды, сәбримиз чатмады ајаға галхыб габаға ҝетдик ки, һакимин сәсини верәҹәји һөкмү ешидәк, Мүбаризин атасы да мәним јанымда габағда дајаныб һөкмү ҝөзләјирди.\nНамаз вахты иди, бирдән архадан азан сәси ҝәлди киминсә телефонуннан. Нәзарәтчиләр архаја ҝедәрәк азан сәсини кәсмәк истәди, лакин мүмкүн олмады. Азанын сәсини ким кәсә биләрди ки?\nАзан сона гәдәр верилди. Азан верилә верилә намаз вахты һаким һөкм охујурду. Һаҹы Зүлфүгара 17 ил Сејјид Елмана 13 ил вә һөкмү давам едирди.\nБирдән Мүбаризин атасы мәнә деди: Оғлум Мүбаризә нә гәдәр һөкм охуду? Ддејә билмәдим ки, Мүбаризә13 ил һөһм охуду, ахы бу хәбәри неҹә дејәрдим атаја? Үрәјим ҝәлмәди дејим.\nҺаким һөкмү охујуб ҝедәркән залда һамы һакимә Аллаһ сәнә ләнәт еләсин дејирди. Мүбаризин атасы Мүбаризи сәсләди.\nМүбариз атасына баханда атасы нә гәдәр вердиләр сәнә дејәндә Мүбариз 13 ил деди, ата гәһәрләнәрәк ҹидди режимлидә олаҹагсан деди? Мүбариз башыны тәрпәдәрәк һә деди.\nБирдә ҝөрдүм Мүбаризин атасы отуруб сакит сакит неҹә ағлајыр, адамын үрәји парчаланырди. Атасынын күрәјинә әлими гојуб ағлама әми Аллаһ бөјүкдүр һагг јерини тапаҹаг дејәрәк атаны сакитләшдирмәјә чалышырдым. Ата исә бала дәрдиннән чарәсиз һалда елә һеј ағлајырды.\nБу ан Һаҹыја бахараг ҝөзләрим јашара јашара Һаҹы бизи бағышлајын биз сизи горуја билмәдик, һаггынызы һалал един дедим.\nҺаҹы Зүлфүгар исә ҝүлүмсәјәрәк дуа един дуа един дуа един деди.\nЈа Имам Заман Аға бу Аталарын ҝөз јашына бојну бүкүк чарәсиз Ана-Баҹыларын ҝөз јашына көрпәләрин ата һәсрәтинә зүһур елә, Аллаһым бу әдаләтсизлијә өзүн сон гој.\nЈа Зүлҹәлали Вәл Икрам.


Q=8	C=4	SS=3	LS=0	PS=1	DC=6	LC=0	SD=0	BS=1	G0=47	G1=33	G2=14	DLID=az_RU	BODY=Јәһуда Искәрјут Мәсиһи өпүшлә сатыр | Иса пејғәмбәрин һәјаты\nМӘТТА 26:47—56 МАРК 14:43—52 ЛУКА 22:47—53 ЈӘҺЈА 18:2—12\nЈӘҺУДА БАҒДА ИСА МӘСИҺИ САТЫР\nБУТРУС БИР НӘФӘРИН ГУЛАҒЫНЫ КӘСИР\nИСА ПЕЈҒӘМБӘР ҺӘБС ОЛУНУР\nАртыг ҝеҹәјарысыны кечиб. Каһинләр Иса Мәсиһи әлә вермәјин мүгабилиндә Јәһуда Искәрјута отуз ҝүмүш пул вермәји сөз вермишдиләр. Јәһуда Искәрјут бөјүк каһинләри вә фәрисиләри Иса Мәсиһин јанына апарыр. Онлар силаһланмыш Рома әсҝәрләриндән вә сәркәрдәдән ибарәт бөјүк издиһамын мүшајиәти илә ҝедирләр.\nПасха бајрамында Иса Мәсиһ Јәһуданы отагдан чыхаранда, ҝөрүнүр, о, бирбаша бөјүк каһинләрин јанына ҝетмишди (Јәһја 13:27). Онлар да дәрһал өз кешикчиләрини вә бир дәстә әсҝәр топламышдылар. Јәһуда, ола билсин, әввәлҹә онлары Иса пејғәмбәрин һәвариләри илә Пасханы гејд етдији евә ҝәтирир. Амма онлары орада тапмајыб Гидрон вадисини кечиб баға тәрәф јолланырлар. Әлләриндән силаһдан әлавә чыраг вә мәшәл ҝөтүрүбләр. Бәли, онлар Иса Мәсиһи тутмаға гәти гәрарлыдырлар.\nЈәһуда издиһамы Зејтун дағына апарыр, о, Иса Мәсиһин һарада олдуғуну чох ҝөзәл билир. Кечән һәфтә боју Мәсиһ һәвариләрилә Бејтанијјәјә вә Јерусәлимә ҝедиб-ҝәләндә тез-тез Ҝетсемани бағында ајаг сахлајырды. Амма инди зүлмәт гаранлыгдыр, Иса Мәсиһ исә јәгин зејтун ағаҹларынын көлҝәсиндәдир. Бәс онда Иса Мәсиһи һеч вахт ҝөрмәјән әсҝәрләр ону неҹә таныјаҹаглар? Буна ҝөрә дә Јәһуда онлара ишарә верәҹәјини дејир: «Кими өпсәм, Иса одур. Ону тутун вә нәзарәт алтында апарын» (Марк 14:44).\nЈәһуда издиһамла бирҝә Ҝетсемани бағына ҝирир. О, Иса Мәсиһи һәвариләри илә ҝөрүб она тәрәф ирәлиләјир. Јәһуда: «Салам, Рабби!» — дејиб ону нәвазишлә өпүр. Мәсиһ она ҹаваб верир: «Сән бурада нә ҝәзирсән?» (Мәтта 26:49, 50). Сонра суалына өзү ҹаваб верир: «Јәһуда, инсан Оғлуну өпүшлә сатырсан?» (Лука 22:48). Амма артыг бу хәјанәткарла данышмаға дәјмәз!\nИса Мәсиһ мәшәлләрин вә чырагларын ишығында габаға чыхыб издиһамдан сорушур: «Кими ахтарырсыныз?» Издиһамдан бир нәфәр дејир: «Нәсрани Исаны». Иса Мәсиһ ҹәсарәтлә: «Мәнәм», — дејир (Јәһја 18:4, 5). Нә олаҹағыны билмәјән адамлар јерә јыхылырлар.\nБу фүрсәтдән истифадә едәрәк гачыб гаранлыгда ҝизләнмәк әвәзинә, Иса Мәсиһ онлардан кими ахтардыгларыны јенә сорушур. Онлар бу дәфә дә «нәсрани Исаны» дејәндә о, тәмкинлә сөјләјир: «Ахы сизә дедим ки, мәнәм. Әҝәр мәни ахтарырсынызса, бунлары бурахын». Һәтта белә бир һәлледиҹи мәгамда да Иса Мәсиһ унутмур ки, о, һеч бирини итирмәмәлидир (Јәһја 6:39; 17:12). Иса Мәсиһ садиг һәвариләрини горујуб вә һәлака ҝедән адамдан, Јәһуда Искәрјутдан башга һеч бирини итирмәјиб (Јәһја 18:7—9). Буна ҝөрә дә инди о, садиг давамчыларынын бурахмаларыны истәјир.\nӘсҝәрләр ајаға галхыб Иса Мәсиһин үстүнә ҝәлирләр. Һәвариләр ишин нә јердә олдуғуну ҝөрүб ондан сорушурлар: «Аға, гылынҹлары ишә салаг?» (Лука 22:49). Иса Мәсиһ ҹаваб вермәјә маҹал тапмамыш Бутрус өзләри илә ҝәтирдикләри ики гылынҹдан бирини чәкиб баш каһинин нөкәри Мәлкин сағ гулағыны кәсир.\nИса пејғәмбәр исә Мәлкин гулағына тохунуб ону сағалдыр. Сонра ваҹиб нәсиһәт верәрәк Бутруса әмр едир: «Гылынҹыны гајтар гој гынына. Гылынҹ ҝөтүрән һәр кәс гылынҹдан өләҹәк». Иса Мәсиһин нөвбәти сөзләриндән ҝөрмәк олар ки, о һәбс олунмаға һазырдыр: «Бәс онда Мүгәддәс Јазылар неҹә јеринә јетәр? Ахы орада јазылыб ки, һәр шеј мәһз бу ҹүр олмалыдыр» (Мәтта 26:52, 54). Сонра сөзүнә әлавә едир: «Мәҝәр Атамын мәнә вердији ҹамы ичмәмәлијәм?» (Јәһја 18:11). Бәли, Иса Мәсиһ Аллаһын онунла бағлы нијјәтинә, һәтта һәјаты баһасына олса белә табе олур.\nМәсиһ издиһама дејир: «Мәҝәр мән гулдурам ки, мәни тутмаг үчүн үстүмә гылынҹ вә дәјәнәклә ҝәлмисиниз? Һәр ҝүн мәбәддә отуруб вәз едәндә мәни һәбс етмирдиниз. Лакин бүтүн бунлар пејғәмбәрләрин сөзләри јеринә јетсин дејә, баш верир» (Мәтта 26:55, 56).\nӘсҝәрләр, сәркәрдә вә јәһудиләрин кешикчиләри Мәсиһи тутуб әл-голуну бағлајырлар. Буну ҝөрән һәвариләр ону гојуб гачырлар. Лакин издиһамын арасында бир ҹаван оғлан (еһтимал ки, шаҝирд Марк) Иса Мәсиһин далынҹа ҝетмәк үчүн орада галыр (Марк 14:51). Амма ҹамаат бу ҹаван оғланы таныјыр вә ону тутмаг истәјир. Буна ҝөрә дә о, кәтан палтарыны гојуб гачыр.\nНәјә ҝөрә Јәһуда Искәрјут Иса Мәсиһи Ҝетсемани бағында ахтарыр?\nБутрус Иса Мәсиһи неҹә мүдафиә едир? Бәс Иса Мәсиһ нә дејир?\nИса пејғәмбәр Аллаһын онунла бағлы нијјәтинә ахырадәк табе олдуғуну неҹә ҝөстәрир?\nҺәвариләр Иса пејғәмбәри гојуб гачанда орада ким галыр вә сонра нә баш верир?


Q=4	C=4	SS=1	LS=0	PS=0	DC=1	LC=0	SD=0	BS=2	G0=137	G1=108	G2=37	DLID=az_RU	BODY=Иса Мәсиһ кими тәвазөкар вә шәфгәтли олун | Тәлим\n«Мәсиһ дә сизин уғрунузда әзаб чәкди вә сизә нүмунә гојду ки,онун изи илә ҝедәсиниз» (1 БУТ. 2:21).\nНәјә ҝөрә Иса Мәсиһ тәглид едилмәјә лајиг шәхсијјәтдир?\nИса Мәсиһ кими неҹә тәвазөкар ола биләрик?\nИса Мәсиһ кими неҹә шәфгәтли ола биләрик?\n1. Нәјә ҝөрә Иса Мәсиһә охшамаға чалышсаг, Јеһова Аллаһа даһа да јахынлашаҹағыг?\nИНСАНЛАР, адәтән, һејран олдуглары адамларын хасијјәт вә давранышыны тәглид етмәјә чалышырлар. Јер үзүндә Иса Мәсиһ гәдәр тәглид едилмәјә лајиг икинҹи бир шәхсијјәт јохдур. Нәјә ҝөрә белә гәнаәтә ҝәлмәк олар? Чүнки Иса өзү демишди: «Мәни ҝөрән Атаны да ҝөрүб» (Јәһ. 14:9). Иса Атасынын хүсусијјәтләрини мүкәммәл шәкилдә әкс етдирирди, она ҝөрә дә биз Оғулу таныјанда, санки, Атаны ҝөрмүш олуруг. Демәли, биз Иса Мәсиһә охшамаға чалышанда Каинатда ән гүдрәтли Варлыг олан Јеһова Аллаһа даһа да јахынлашырыг. Аллаһын Оғлунун хасијјәт вә давранышыны тәглид етмәјин мүкафаты, доғрудан да, бөјүкдүр!\n2, 3. а) Нәјә ҝөрә Јеһова Аллаһ Иса Мәсиһ барәдә ҝениш мәлумат вермишдир вә О, биздән нә ҝөзләјир? б) Бу вә нөвбәти мәгаләдә нәји нәзәрдән кечирәҹәјик?\n2 Бәс Исаны јахындан неҹә таныја биләрик? Јеһова Аллаһ Өз Кәламында, «Инҹил» китабында Иса Мәсиһ барәдә ҝениш мәлумат вермишдир. О истәјир ки, биз Онун Оғлуну јахшы таныјаг вә ону тәглид едәк. (1 Бутрус 2:21 ајәсини охујун.) Мүгәддәс Китабда Исанын гојдуғу нүмунә ајаг изләри илә мүгајисә олунур. Санки, Јеһова бизә дејир ки, Исанын ардынҹа ҝедәк вә аддымларымызы онункуна ујғунлашдыраг. Иса Мәсиһ бизим үчүн мүкәммәл нүмунә гојуб. Анҹаг Јеһова камилликдән узаг олан бизләрдән там шәкилдә Иса кими олмағы ҝөзләмир. Сәмави Атамыз истәјир ки, гејри-камил бәндәләри баҹардыглары гәдәр Исаја охшамаға чалышсынлар.\n3 Ҝәлин Исанын бир нечә ҝөзәл хүсусијјәтини нәзәрдән кечирәк. Бу мәгаләдә биз онун тәвазөкарлығы вә шәфгәти, нөвбәти мәгаләдә исә ҹәсарәти вә бәсирәти барәдә данышаҹағыг. Һәр хүсусијјәтлә бағлы үч суалы арашдыраҹағыг: бу хүсусијјәт өзүнә нәји дахил едир? Мәсиһ бу хүсусијјәти неҹә ҝөстәриб? Биз Исаја неҹә бәнзәјә биләрик?\nИСА МӘСИҺ ТӘВАЗӨКАРДЫР\n4. Тәвазөкарлыг дејәндә нә баша дүшүнүрсүнүз?\n4 Тәвазөкарлыг нәдир? Бу тәкәббүрлү дүнјада чохлары тәвазөкарлыға зәифлик вә ја горхаглыг кими бахыр. Амма әслиндә белә дејил. Тәвазөкарлыг ҝөстәрмәк үчүн ҝәрәк инсанда мәнәви ҝүҹ вә ҹәсарәт олсун. Бир китабда дејилир ки, тәвазөкарлыг «гүрурун вә тәкәббүрүн там әксидир». Тәвазөкарлыг инсанын өзү һагда һансы фикирдә олмасындан башлајыр. Мүгәддәс Китаб үзрә бир лүғәтдә дејилир: «Тәвазөкарлыг инсанын Аллаһ гаршысында нә гәдәр ҹылыз олдуғуну дәрк етмәсидир». Әҝәр биз Аллаһын өнүндә һәгигәтән дә өзүмүзү ашағы тутуругса, онда инсанлардан да өзүмүзү үстүн һесаб етмәјәҹәјик (Ром. 12:3; Филип. 2:3). Дүздүр, гејри-камил инсанын тәвазөкарлығы өјрәнмәси елә дә асан дејил. Анҹаг Аллаһын өнүндәки вәзијјәтимиз барәдә дүшүнсәк вә Иса Мәсиһин изләри илә ҝетсәк, онда бу, биздә алынаҹаг.\n5, 6. а) Баш мәләк Микајыл кимдир? б) Микајыл тәвазөкарлығы неҹә ҝөстәрди?\n5 Бәс Иса тәвазөкарлығы неҹә тәзаһүр етдирирди? О, һәм ҝөјдә гүдрәтли руһани варлыг кими, һәм дә јердә камил инсан кими јашајанда тәвазөкарлыг ҝөстәрирди. Ҝәлин бир нечә нүмунәни нәзәрдән кечирәк.\n6 Әһвал-руһијјәси илә. Мүгәддәс Китабы јазанлардан бири олан Јәһуда Иса Мәсиһ ҝөјдә јашајаркән баш вермиш бир һадисәни гәләмә алмышды. (Јәһуда 9 ајәсини охујун.) Иса баш мәләк Микајыл оланда шәр варлыг Иблислә мүбаһисә етмишди. Мүбаһисә «Мусанын ҹәсәди» үстүндә дүшмүшдү. Билдијимиз кими, Муса өләндә Јеһова ону намәлум јердә дәфн етмишди (Ган. 34:5, 6). Јәгин Иблис инсанлары јалан ибадәтә чәкмәк үчүн Мусанын ҹәсәдиндән истифадә етмәк истәјирди. Иблисин нијјәти һәр нә олса да, Микајыл ҹәсарәтлә она гаршы чыхды. Бир елми әсәрдә дејилир ки, «мүбаһисә етмәк» кими тәрҹүмә едилән јунан сөзү «һүгуги зәминдә јаранан мүбаһисәләрә аид дә ишләнилир» вә ҝөстәрир ки, «Микајыл Иблисин Мусанын бәдәнини ҝөтүрмәк һүгугуну тәкзиб едирди». Бунунла белә, баш мәләк баша дүшүрдү ки, һөкм чыхармаға онун сәлаһијјәти чатмыр. О, бу иши Али Һаким Јеһованын өһдәсинә бурахмышды. Беләликлә, Микајыл тәһрикедиҹи вәзијјәт гаршысында да өз сәлаһијјәтләрини ашмады. Бу, әсил тәвазөкарлыгдыр!\n7. Иса Мәсиһ сөзләри вә һәрәкәтләри илә тәвазөкар олдуғуну неҹә ҝөстәрирди?\n7 Јер үзүндә хидмәти заманы сөзләри вә һәрәкәтләри Исанын әсил тәвазөкар инсан олдуғуну ҝөстәрирди. Сөзләри илә. О, һеч вахт диггәти өзүнә чәкмирди. Бүтүн шәрәфи Атасына верирди (Марк 10:17, 18; Јәһ. 7:16). О, һеч вахт шаҝирдләри илә јекәхана-јекәхана данышмыр, онлары алчалтмырды. Әксинә, онларын ләјагәтинә һөрмәт едирди, онларда ҝөрдүјү јахшы ҹәһәтләри тәрифләјир вә онлара етибар етдијини дејирди (Лука 22:31, 32; Јәһ. 1:47). Һәрәкәтләри илә. Иса дүнја малындан узаг, садә һәјат сүрүрдү (Мәт. 8:20). О, ән ашағы һесаб едилән иши белә ҝөрмәјә чәкинмирди (Јәһ. 13:3—15). О, өз итаәткарлығы илә мүкәммәл шәкилдә тәвазөкарлыг ҝөстәрмишди. (Филиппилиләрә 2:5—8 ајәләрини охујун.) Итаәткарлыға хор бахан тәкәббүрлү инсанлардан фәргли олараг, Иса Аллаһын ирадәсинә бојун әјди вә «өләнәдәк итаәткар галды». Мәҝәр бу, Иса Мәсиһин гәлбән тәвазөкар олдуғуну ҝөстәрмир? (Мәт. 11:29).\nИСА КИМИ ТӘВАЗӨКАР ОЛУН\n8, 9. Биз тәвазөкарлығы неҹә ҝөстәрә биләрик?\n8 Биз Иса кими тәвазөкар неҹә ола биләрик? Әһвал-руһијјәмизлә. Тәвазөкар инсан ихтијары чатмајан шеји етмир. Әҝәр бизә мүһакимә етмәк ихтијары верилмәдијини баша дүшүрүксә, онда һеч кими сәһвләринә ҝөрә тәнгид етмәјәҹәјик вә һеч кимин нијјәтини писә јозмајаҹағыг (Лука 6:37; Јаг. 4:12). Тәвазөкарлыг гојмаз ки, биз «һәддән артыг салеһ» олаг вә бизим кими баҹарыг јахуд имтијазлары олмајан адамлара јухарыдан ашағы бахаг (Ваиз 7:16). Тәвазөкар ағсаггаллар өзләрини һәмиманлыларындан үстүн тутмајаҹаглар. Әксинә, башгаларыны өзләриндән үстүн сајаҹаг вә кичик кими давранаҹаглар (Филип. 2:3; Лука 9:48).\n9 Ҝәлин Волтер Торн гардашын нүмунәсинә нәзәр салаг. О, 1894-ҹү илдән башлајараг узун илләр әрзиндә сәјјаһ, јәни сәјјар нәзарәтчи кими хидмәт етмишди. Сонра ону тәшкилатын Нју-Јоркун шималында јерләшән фермасында ишләмәјә дәвәт етмишдиләр. О, орада тојуг фермасында ишләјирди. Гардаш дејирди: «Елә ки, башлајырдым өзүм һаггында јүксәк фикирдә олмаға, өзүмү, санки, бир күнҹә сыхыб дејирдим: “Сән тоз зәррәҹијисән. Нәјинлә өјүнүрсән?”» (Әшија 40:12—15 ајәләрини охујун.) Әһсән бу ҹүр тәвазөкарлыға!\n10. Сөзләримиз вә һәрәкәтләримизлә тәвазөкар олдуғумузу неҹә ҝөстәрә биләрик?\n10 Сөзләримизлә. Әҝәр биз сөзүн әсил мәнасында гәлбән тәвазөкарыгса, бу, өзүнү сөзләримиздә дә бүрузә верәҹәк (Лука 6:45). Башгалары илә сөһбәт едәндә диггәти өз наилијјәтләримизә вә имтијазларымыза јөнәлтмәјәҹәјик (Мәс. 27:2). Әксинә, баҹы-гардашларымызын јахшы ҹәһәтләрини ҝөрмәјә чалышаҹаг, ҝөзәл хүсусијјәтләринә, баҹарыгларына вә наилијјәтләринә ҝөрә онлары тәрифләјәҹәјик (Мәс. 15:23). Һәрәкәтләримизлә. Тәвазөкар мәсиһиләр бу дүнјада ад-сан газанмаға ҹан атмырлар. Онлар садә һәјат сүрүр, һәтта ән ашағы һесаб олунан ишләри ҝөрүрләр ки, тәки Јеһоваја даһа чох хидмәт етсинләр (1 Тим. 6:6, 8). Ән әсасы, биз итаәткар олмагла тәвазөкарлыг ҝөстәрә биләрик. Јығынҹагда «рәһбәрлик едәнләрә итаәт» етмәк, Јеһованын тәшкилатынын вердији ҝөстәришләри гәбул етмәк үчүн әглән тәвазөкар олмаг тәләб олунур (Ибр. 13:17).\nИСА МӘСИҺ ШӘФГӘТЛИДИР\n11. Шәфгәт нә демәкдир?\n11 Шәфгәт мәһәббәтин бир јөнүдүр вә мәрһәмәт һиссинә јахындыр. Мүгәддәс Китабда ҝөстәрилир ки, Јеһова Аллаһ вә Иса Мәсиһ бөјүк мәһәббәт вә мәрһәмәт саһибидир (Лука 1:78; 2 Кор. 1:3; Филип. 1:8). Мүгәддәс Китаб бизи шәфгәтли олмаға чағырыр. Бир елми әсәрдә бу барәдә белә дејилир: «Бу, садәҹә олараг дара дүшән адамын һалына аҹымаг чағырышы дејил. Бу, ҹаныјананлыг ҝөстәриб һәрәкәтә кечмәк, башгаларыны дирчәлтмәк, онлара јени нәфәс вермәк чағырышыдыр». Бәли, шәфгәт инсаны һәрәкәтә тәшвиг едән гүввәдир. Шәфгәтли инсан башгаларынын дадына чатыр.\n12. Исанын инсанлара шәфгәтлә јанашдығыны нә ҝөстәрир вә шәфгәт ону нәјә тәшвиг едирди?\n12 Бәс Иса Мәсиһ шәфгәтли олдуғуну неҹә ҝөстәрмишди? Һиссләри вә һәрәкәтләри илә. Исада инсанлара гаршы ҝүҹлү шәфгәт һисси вар иди. Мәрјәмин вә јанындакыларын Лазарын өлүмүнә ҝөрә ағладығыны ҝөрәндә Иса да ағламышды. (Јәһја 11:32—35 ајәләрини охујун.) Сонра шәфгәт һиссиндән ирәли ҝәләрәк Лазары дирилтмишди. Вахтилә Иса дул гадына да аҹымыш, онун оғлуну дирилтмишди (Лука 7:11—15; Јәһ. 11:38—44). Исанын шәфгәти, чох еһтимал ки, Лазарын гаршысында ҝөјдә јашамаг имканы ачды. Бу һадисәдән бир гәдәр әввәл Исанын ҹамаата јазығы ҝәлмиш вә «онлара чох шеј өјрәтмәјә» башламышды (Марк 6:34). Сөзсүз ки, Исанын тәлимләрини гәбул едән һәр кәсин һәјатына мәна гатылмышды! Диггәт јетирин ки, Исанын шәфгәти јалныз һисс дејилди, бу, ону инсанларын һајына јетмәјә тәшвиг едирди (Мәт. 15:32—38; 20:29—34; Марк 1:40—42).\n13. Исанын сөзләриндән онун шәфгәтли олдуғу неҹә ҝөрүнүрдү? (Мәгаләнин әввәлиндәки шәклә бахын.)\n13 Сөзләри илә. Исанын үрәјиндәки шәфгәт ону сөзләрилә инсанларын, хүсусилә дә зүлм чәкәнләрин аҹысыны јүнҝүлләшдирмәјә тәшвиг едирди. Һәвари Мәтта Әшија пејғәмбәрин нөвбәти сөзләрини Исаја аид етмишди: «Әзилмиш гамышы сындырмајаҹаг, көзәрән пилтәни сөндүрмәјәҹәк» (Әшј. 42:3; Мәт. 12:20). Иса елә данышырды ки, сынмыш гамыша, сөнмәк үзрә олан чырағын пилтәсинә бәнзәјән адамларын руһуну тәзәләјирди. О, гәлбисыныглара үмид хәбәрини тәблиғ едирди (Әшј. 61:1). Зәһмәткешләри вә јүкү ағыр оланлары јанына ҝәлмәјә дәвәт едир, онлары тәравәтләнәҹәкләринә архајын едирди (Мәт. 11:28—30). Иса шаҝирдләрини әмин едирди ки, Аллаһ бүтүн хидмәтчиләринин, һәтта кичикләрин, јәни бу дүнјада дәјәрсиз һесаб олунан бәндәләринин дә гејдинә галыр (Мәт. 18:12—14; Лука 12:6, 7).\nИСА КИМИ ШӘФГӘТЛИ ОЛУН\n14. Биз өзүмүздә шәфгәт һиссини неҹә јарада биләрик?\n14 Биз Иса кими шәфгәтли неҹә ола биләрик? Һиссләримизлә. Ола билсин, шәфгәт һисси бизим тәбиәтимизә јаддыр, анҹаг Мүгәддәс Китаб бизи бу һисси јетишдирмәјә тәшвиг едир. Бүтүн мәсиһиләрдән јени шәхсијјәтин бир һиссәси олан дахилдән ҝәлән шәфгәтә бүрүнмәк тәләб олунур. (Колослулара 3:9, 10, 12 ајәләрини охујун.) Инсан бу һисси өзүндә неҹә јарада биләр? Үрәјини ҝениш ачмагла (2 Кор. 6:11—13). Кимсә өз һиссләрини сизинлә бөлүшәндә, дәрдини сизә данышанда она диггәтлә гулаг асын (Јаг. 1:19). Өзүнүздән сорушун: «Мән онун вәзијјәтинә дүшсәјдим, һансы һиссләри кечирәрдим? Нәјә еһтијаҹ дујардым?» (1 Бут. 3:8).\n15. Сынмыш гамыша, көзәрән пилтәјә бәнзәјән инсанлара неҹә көмәк едә биләрик?\n15 Һәрәкәтләримизлә. Шәфгәт бизи тәшвиг едәҹәк ки, инсанларын, хүсусән дә сынмыш гамыша, көзәрән пилтәјә бәнзәјән кәсләрин дадына чатаг. Бәс буну неҹә едә биләрик? Ромалылара 12:15 ајәсиндә дејилир: «Ағлајанларла ағлајын». Дәрдли адамларын ән чох еһтијаҹ дујдуғу шеј онларын дәрдинә шәрик олмагдыр. Гызыны итирән бир анаја баҹы-гардашлар дајаг олуб тәсәлли вермишдиләр. О дејир: «Достларымын јанымда олмасы, мәнимлә бирҝә ағламасы мәним үчүн бөјүк тәсәлли иди». Биз хејирхаһ әмәлләримизлә дә инсанлара шәфгәт ҝөстәрә биләрик. Мәсәлән, бәлкә, һансыса дул баҹынын евиндә тәмир иши ҝөрмәк лазымдыр. Һансыса јашлы мәсиһини јығынҹаға, хидмәтә, јахуд һәкимә апармаг лазымдыр. Һәтта етдијимиз ән кичик јахшылығын белә дарда олан һәмиманлымыза бөјүк көмәји дәјә биләр (1 Јәһ. 3:17, 18). Ән әсасы, биз инсанлара шәфгәти ҹанла-башла тәблиғ етмәклә ҝөстәририк. Аллаһы ахтаран инсанлара бундан бөјүк јахшылыг едә билмәрик!\n16. Сөзләримизлә гәмҝинләри неҹә руһландыра биләрик?\n16 Сөзләримизлә. Шәфгәт бизи гәмҝинләрә тәскинлик вермәјә тәшвиг едир (1 Салон. 5:14). Биз сөзләримизлә бу ҹүр инсанлары неҹә руһландыра биләрик? Онларын гејдинә галдығымызы, онлара ҝөрә нараһат олдуғумузу әкс етдирән сөзләр дејиб овгатларыны галдыра биләрик. Сәмими тәриф сөзләримизлә онлара өз јахшы ҹәһәтләрини вә баҹарыгларыны ҝөрмәјә көмәк едә биләрик. Дејә биләрик ки, әҝәр Јеһова онлары Иса Мәсиһин давамчысы олмаг шәрәфинә лајиг ҝөрүбсә, демәли онлар Јеһованын ҝөзүндә чох дәјәрлидирләр (Јәһ. 6:44). Биз онлары әмин едә биләрик ки, Јеһова гәлбисыныг, пәришан хидмәтчиләрини бир ан белә унутмур (Зәб. 34:18). Хош сөзләр тәсәллијә еһтијаҹы олан кәсләр үчүн әсил мәлһәмдир (Мәс. 16:24).\n17, 18. а) Ағсаггаллар јығынҹаг үзвләри илә неҹә рәфтар етмәлидир? б) Нөвбәти мәгаләдә нәји арашдыраҹағыг?\n17 Ағсаггаллар, Јеһова Аллаһ истәјир ки, сиз јығынҹағын үзвләринә шәфгәтлә јанашасыныз (Һәв. 20:28, 29). Унутмајын, сизин үзәринизә баҹы-гардашлары руһән бәсләмәк, руһландырмаг вә тәравәтләндирмәк мәсулијјәти дүшүр (Әшј. 32:1, 2; 1 Бут. 5:2—4). Буна ҝөрә дә шәфгәтли ағсаггал јығынҹағын үзвләринә ағалыг етмәјәҹәк, өзүндән гајда-ганун чыхартмајаҹаг, хидмәтини ҝенишләндирмәјә шәраити јол вермәјән һәмиманлыларынын виҹданына тәсир едиб онлара тәзјиг ҝөстәрмәјәҹәк. Әксинә, онлара гол-ганад верәҹәк вә онларын Јеһоваја мәһәббәтдән ирәли ҝәләрәк әлләриндән ҝәлән гәдәр хидмәт едәҹәкләринә шүбһә етмәјәҹәк (Мәт. 22:37).\n18 Исанын тәвазөкарлығы вә шәфгәти барәдә дүшүндүкҹә биз дә онун кими олмаг истәјирик. Нөвбәти мәгаләдә биз Исанын даһа ики ҝөзәл хүсусијјәти — ҹәсарәти вә бәсирәти барәдә данышаҹағыг.


Q=14	C=8	SS=2	LS=4	PS=4	DC=0	LC=0	SD=0	BS=1	G0=45	G1=27	G2=12	DLID=az_RU	BODY=2 Ишмуил 17 | Онлајн Мүгәддәс Китаб | Јени дүнја тәрҹүмәси\n2 Ишмуил 17:1—29\nХушај Әхтуфилин мәсләһәтини бәјәнмир (1—14)\nДавуд Абсаламын әлиндән гуртулур (15—29)\nБәрзиллај Давудла адамларына пај ҝәтирир (27—29)\n17 Әхтуфил Абсалама деди: «Изин вер, 12 000 адам ајырыб бу ҝеҹә Давуду тәгиб едим. 2 О, јорғун, тагәтсиз олан вахт+ мән үстүнә ҝәлиб ону ваһимәјә саларам. Јанындакы адамлар гачар, мән тәкҹә падшаһы өлдүрәрәм.+ 3 Сонра бүтүн халгы гајтарыб сәнин јанына ҝәтирәрәм. Һамынын гајытмасы үчүн ахтардығын адамы арадан ҝөтүрмәк лазымдыр. Онда бүтүн халг сүлһә говушар». 4 Бу тәклиф Абсаламын вә бүтүн Исраил ағсаггалларынын хошуна ҝәлди. 5 Амма Абсалам деди: «Ҝәлин арклы Хушајы+ да чағыраг, онун да фикрини өјрәнәк». 6 Хушај Абсаламын јанына ҝәлди. Абсалам она деди: «Әхтуфил белә мәсләһәт вериб. Онун мәсләһәтинә гулаг асаг? Әҝәр мүнасиб билмирсәнсә, онда сән тәклифини елә». 7 Хушај Абсалама деди: «Јох, бу дәфә Әхтуфилин мәсләһәти јахшы дејил!»+ 8 Хушај сөзүнә давам еләди: «Сән өз атаны, онун адамларыны јахшы таныјырсан, билирсән ки, онлар иҝид адамлардыр.+ Инди онлар баласыны итирмиш ајы кими гәзәблидирләр.+ Үстәлик, атан ҹәнҝавәрдир.+ О, ҝеҹәни ҹамаатла бирҝә кечирмәјәҹәк. 9 Инди о, һансыса бир мағарада, ја да башга бир јердә ҝизләнир.+ Әҝәр биринҹи о һәмлә етсә, ешидән дејәҹәк ки, “Абсаламын адамлары мәғлуб олду!” 10 Һәтта шир үрәкли+ ҹәсурларын белә, үрәји горхудан әријәҹәк. Чүнки атанын иҝидлији, јанындакыларынын да шүҹаәти бүтүн Исраилә бәллидир.+ 11 Мәним мәсләһәтим будур: гој Дандан Биир-Сәбаја кими бүтүн Исраилдән дәниз гуму гәдәр+ адам јанына топлашсын.+ Сән дә онларын башында дөјүшә ҝет. 12 Ону һарада тапсаг, үстүнә һүҹум едәрик. Јерә дүшән шеһ кими үстләринә шығыјыб өзүнү дә, јанындакылары да мәһв едәрик, бир нәфәри дә сағ гојмарыг. 13 Әҝәр о, шәһәрә чәкилсә, бүтүн исраиллиләрлә ҝедиб шәһәрдә дашы даш үстдә гојмарыг, кәндирлә шәһәри чәкиб чаја төкәрик. Шәһәрдә бир чынгыл да сахламарыг». 14 Абсалам вә исраиллиләр дедиләр: «Арклы Хушајын мәсләһәти Әхтуфилинкиндән јахшыдыр!»+ Јеһова Абсаламын башына фәлакәт ҝәтирмәји гәрара алмышды.+ Одур ки, Јеһова Әхтуфилин ағыллы мәсләһәтини һечә чыхартды.+ 15 Хушај каһинләрә, Садыгла Әбјатара деди:+ «Әхтуфил Абсалама вә Исраил ағсаггалларына филан-филан мәсләһәти верди. Мән дә белә-белә дедим. 16 Инди тез Давуда хәбәр ҝөндәрин: “Бу ҝеҹә чөллүкдәки кечидләрдә* галма. О тәрәфә кеч, еј падшаһ, јохса сән дә, јанындакылар да мәһв олаҹагсыныз”».+ 17 Јонатанла+ Әхимас+ Ејн-Роҝелдә+ галырдылар, чүнки шәһәрдә ҝөрүнә билмәздиләр. Бир гарабаш ҝедиб һал-гәзијјәни онлара данышды. Онлар хәбәри Давуд падшаһа чатдырмаг үчүн јола дүшдүләр. 18 Лакин бир ҹаван онлары ҝөрүб Абсалама чуғуллуг етди. Јонатанла Әхимас ҹәлд баһуримли+ бир кишинин евинә ҝирдиләр. Онун һәјәтиндә гују вар иди. Онлар гујуда ҝизләндиләр. 19 Кишинин арвады гујунун ағзына өртүк сәриб үстүнә јарма төкдү. Һеч ким бундан хәбәр тутмады. 20 Абсаламын нөкәрләри о евә ҝәлиб гадындан сорушду: «Әхимасла Јонатан һарададыр?» Гадын деди: «Онлар бурадан кечиб чај тәрәфә ҝетдиләр».+ О адамлар онлары ахтардылар, амма тапмајыб Јерусәлимә гајытдылар. 21 Адамлар ҝедәндән сонра Әхимасла Јонатан гујудан чыхдылар вә ҝедиб Давуд падшаһа сөјләдиләр: «Тез галх, чајы кеч. Әхтуфил сәнин әлејһинә белә-белә мәсләһәт вериб».+ 22 Давуд вә јанындакы адамлар дәрһал дуруб Иорданы кечдиләр. Сәһәр дан јери сөкүләндә артыг Иорданын бу тајында адам галмамышды. 23 Әхтуфил ҝөрәндә ки, онун мәсләһәти кечмәди, улағыны паланлајыб өз шәһәринә, евинә ҝетди.+ Евиндәкиләрә вәсијјәт едәндән+ сонра өзүнү асды.+ Ону ата-бабаларынын гәбриндә дәфн етдиләр. 24 Давуд исә Маһанајимә+ ҝетди. Абсалам исраиллиләрлә Иорданы кечди. 25 Абсалам Амассаны+ Јуабын јеринә орду башчысы гојмушду.+ Амасса исраилли Итра адлы бир кишинин оғлу иди. Итра Наһашын гызы, Јуабын анасы Сәрјанын баҹысы Абигајиллә+ јахынлыг етмишди. 26 Абсалам вә исраиллиләр Ҝиладда+ ордуҝаһ гурдулар. 27 Давуд Маһанајимә чатан кими әмуниләрин Раббаһ+ шәһәриндән Наһаш оғлу Шоби, Лә-Дибәрдән Әмаил оғлу Маһир+ вә Рәҹлимдән ҝиладлы Бәрзиллај+ 28 јорған-дөшәк, тешт-ләјән, ҝил габ-гаҹаг, буғда, арпа, ун, говурға, пахла, мәрҹи, гуру дән, 29 бал, јағ, гојун, пендир ҝәтириб ҝәлдиләр. Онлар бүтүн бунлары Давудла адамлары үчүн ҝәтирмишдиләр.+ Дүшүнүрдүләр ки, ҹамаат чөллүкдә аҹ-сусуз, јорғундур.+\n^ Диҝәр вариант: дүзәнликләрдә.\n2 Ишмуил 17


Q=10	C=0	SS=0	LS=10	PS=0	DC=0	LC=0	SD=0	BS=2	G0=6	G1=6	G2=6	DLID=az_RU	BODY=Нә үчүн Јеһованын Шаһидләри «мәнә мараглы дејил» дејән инсанлара јенә дә тәблиғ едирләр?\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Боснија Валенсија Вјетнам Гренландија Данимарка Индонезија Исвеч Литва Македонија Малта Мјанма Непал Ниас Нидерланд Норвеч Раратонга Соломон Адалары пиҹини Таити Тонга Украјна Фарер Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ашағы алман баск батак (тоба) болгар везо венда газах гуарани гырғыз еве ермәни естон зулу ибо иврит илок инҝилис исланд испан италјан карен (сго) каталан кечуа (Куско) кикамба кинјаруанда кирунди кореја коса лингала малагаси малај малајалам маҹар науатл (Хуастека) науатл (Шимали Пуебла) науатл (Ҝерерро) ндебеле (Зимбабве) нзема пангасинан папјаменто (Күрасао) полјак португал пәнҹаб румын рус сапотек (Истм) себуан сепеди серб серб (латын) сетсвана сингал словак словен суаһили тагалог таи тараски татар тви телугу тетум (Дили) тигре тохолабал түрк умбунду урду ујғур (кирил) фанте фарс фин франсыз хорват чех чичева чол шона јапон јоруба јунан ҝүрҹү Һаити креолу һауса һилигајнон һинд әрәб өзбәк\nЈеһованын Шаһидләри Аллаһа вә инсанлара севҝидән ирәли ҝәләрәк Мүгәддәс Китабдакы хош хәбәри бүтүн инсанларла, о ҹүмләдән әввәлләр «мәнә мараглы дејил» демиш инсанларла белә бөлүшүрләр (Мәтта 22:37—39). Аллаһа мәһәббәт бизи Иса Мәсиһин «әтрафлы шәһадәт [верин]» әмринә риајәт етмәјә тәшвиг едир (Һәвариләрин ишләри 10:42; 1 Јәһја 5:3). Буна ҝөрә дә биз Аллаһдан олан хәбәри, гәдим дөврдә јашајан пејғәмбәрләр кими, дөнә-дөнә чатдырырыг (Әрәмја 25:4). Инсанлары севдијимиз үчүн биз хилас хәбәри олан «Падшаһлыг һаггындакы... мүждә»ни һамыја, илк дәфәдән марагланмајан инсанлара белә чатдырырыг (Мәтта 24:14).\nБиз әввәлләр етираз етмиш инсанларын јашадығы евләрә тәкрар ҝәләндә орада марагланан инсанлар тапырыг. Бунун үч сәбәби вар:\nМәнзилә јени инсанлар көчүр.\nАиләнин диҝәр үзвләри мараг ҝөстәрир.\nИнсанларын бахышлары дәјишир. Дүнјада баш верән һадисәләрә вә ја үзләшдији вәзијјәтләрә ҝөрә ев сакини «Аллаһа еһтијаҹы олдуғуну» баша дүшә вә Мүгәддәс Китабдан чатдырдығымыз хәбәрә һај верә биләр (Мәтта 5:3). Һәтта һәвари Булус кими, Аллаһын халгыны тәгиб етмиш инсан белә мүнасибәтини дәјишә биләр (1 Тимутијә 1:13).\nӘлбәттә, биз истәмәздик ки, чатдырдығымыз мүждәни инсанлара ҝүҹлә јеридәк (1 Бутрус 3:15). Биз баша дүшүрүк ки, һәр инсан ибадәт мәсәләсиндә өзү гәрар вермәлидир (Ганунун тәкрары 30:19, 20).\nЈеһованын Шаһидләри гапы-гапы тәблиғ етмәклә хиласы газанмаг истәјирләр?\nХилас барәдә нәјә инандығымызы өјрәнмәјә сизи дәвәт едирик.\nҺансы сәбәбләрә ҝөрә христиан дүнјасына аид олмадығымызы өјрәнмәјә сизи дәвәт едирик.\nИса пејғәмбәр бүтүн динләрин хиласа апардығыны демишдими?\nНәјә ҝөрә Јеһованын Шаһидләри артыг өз дини олан инсанларын јанына ҝедир?\nЈеһованын Шаһидләри инсанлары динләрини дәјишмәјә мәҹбур едирләр?


Q=1	C=0	SS=0	LS=0	PS=1	DC=0	LC=0	SD=0	BS=2	G0=40	G1=26	G2=9	DLID=az_RU	BODY=Пејғәмбәр гәм-гүссә ичиндә дуа едир | Иса пејғәмбәрин һәјаты\nПејғәмбәр гәм-гүссә ичиндә дуа едир\nМӘТТА 26:30, 36—46 МАРК 14:26, 32—42 ЛУКА 22:39—46 ЈӘҺЈА 18:1\nИСА ПЕЈҒӘМБӘР ҜЕТСЕМАНИ БАҒЫНДА\nПЕЈҒӘМБӘРИН ТӘРИ ГАН ДАМЛАЛАРЫ КИМИ ЈЕРӘ ДҮШҮР\nИса пејғәмбәр садиг һәвариләри илә дуа едиб гуртарыр. Сонра онлар мәдһ нәғмәләри охујуб Зејтун дағына јолланырлар (Марк 14:26). Онлар шәрг тәрәфә, Ҝетсемани адлы баға ҝедирләр. Иса Мәсиһ тез-тез ораја ҝедәрди.\nОнлар зејтун ағаҹлары илә әһатә олунмуш бу ҝөзәл јерә чатырлар. Иса Мәсиһ сәккиз һәварисини орада гојуб јолуна давам едир. Ола билсин, бу һәвариләр бағын ҝиришиндә галырлар, чүнки Иса Мәсиһ онлара: «Сиз бурада отурун, мән исә ҝедим дуа едим», — дејир. Һәвари Бутрусу, Јагубу вә Јәһјаны исә өзү илә ҝөтүрүб баға ҝирир. Иса пејғәмбәри дәрин кәдәр бүрүјүр. О, үч һәварисинә дејир: «Кәдәрим һәдсиздир, дөзүлмәздир. Сиз бурада дурун, мәнимлә бирҝә ојаг галын» (Мәтта 26:36—38).\nСонра өзү бир аз ирәлијә ҝедәрәк үзүгојлу јерә гапаныб дуа етмәјә башлајыр. Бу чәтин анларында о, Аллаһдан нә диләјир? Пејғәмбәр дуа едир: «Ата, Сәнин үчүн һәр шеј мүмкүндүр. Бу ҹамы мәндән узаглашдыр. Фәгәт гој мәним истәдијим кими јох, Сәнин истәдијин кими олсун» (Марк 14:35, 36). Бу, нә мәна кәсб едир? О, ҹаныны фидјә олараг гурбан вермәкдән бојун гачырыр? Хејр, бу белә дејил!\nМәсиһ ҝөјдә руһани варлыг оларкән ромалыларын инсанлара неҹә ишҝәнҹә верәрәк өлдүрдүкләрини ҝөрмүшдү. Инди о, инсандыр вә ағрынын нә демәк олдуғуну билир. Буна ҝөрә дә гаршыда ону ҝөзләјән әзабларын һәсрәтини чәкмир. Амма ону ән чох башга бир шеј нараһат едир. О, ҹинајәткар кими өлмәкдән вә бунунла да Аллаһын адына ләкә ҝәтирмәкдән горхур. Чүнки о, бир нечә саатдан сонра Аллаһа күфр данышмагда иттиһам олунуб дирәкдә едам едиләҹәк.\nХејли дуа етдикдән сонра Мәсиһ һәвариләринин јанына гајыдыр вә ҝөрүр ки, онлар јатырлар. О, Бутруса бахыб дејир: «Мәҝәр мәнимлә бирҹә саат да ојаг гала билмәздиниз? Сајыг олун вә даима дуа един ки, ҝүнаһа јол вермәјәсиниз». Лакин сарсынты кечирдикләрини вә артыг ҝеҹә олдуғуну баша дүшәрәк Иса Мәсиһ онлара дејир: «Бәли, руһ шөвглү, ҹисим исә зәифдир» (Мәтта 26:40, 41).\nСонра икинҹи дәфә дуа етмәјә ҝедир вә Аллаһдан «ҹамы» ондан узаглашдырмағы хаһиш едир. Ҝери гајыданда јенә дә ҝөрүр ки, һәвариләр сынаға мәруз галмамалары барәдә дуа етмәк әвәзинә, јатырлар. Иса Мәсиһ данышанда онлар билмирләр нә десинләр (Марк 14:40). Үчүнҹү дәфә дә о ҝедир вә диз чөкүб Аллаһа дуа едир.\nҸинајәткар кими өләҹәји вә бу өлүмүн Атасынын адына ләкә вураҹағы ону чох нараһат едир. Јеһова Аллаһ онун дуасыны ешидир вә ону мөһкәмләндирмәк үчүн мәләјини ҝөндәрир. Амма о, бундан сонра да дуа едир вә даһа да һәрарәтлә Аллаһа јалварыр. Пејғәмбәр емосионал ҹәһәтдән чох ҝәрҝиндир. Һәтта онун тәри ган дамлалары кими јерә дүшүр (Лука 22:44). Чүнки онун чијниндә бөјүк мәсулијјәт јүкү вар. Ахы сөһбәт һәм өзүнүн, һәм дә бүтүн иманлы инсанларын әбәди һәјатындан ҝедир!\nИса Мәсиһ үчүнҹү дәфә һәвариләринин јанына гајыданда ҝөрүр ки, онлар јенә јатырлар. О дејир: «Белә бир вахтда сиз јатыб динҹәлирсиниз?! Инсан Оғлунун ҝүнаһлыларын әлинә вериләҹәји саат јетишди. Дурун ҝедәк. Хаин јахынлашыр» (Мәтта 26:45, 46).\nГАН ДАМЛАЛАРЫНА БӘНЗӘР ТӘР\nҺәким Лука Иса Мәсиһин тәринин неҹә ган дамлаларына чеврилдијини изаһ етмир (Лука 22:44). Бәлкә дә, Лука онун һалыны тәсвир етмәк үчүн ондан ахан тәри јарадан ахан гана бәнзәдир. Доктор Едвардс Вилјам исә бир тибб журналында башга бир фикир ирәли сүрүр: «Белә шејә чох надир һалларда тәсадүф олунур. Амма ҝүҹлү емосионал ҝәрҝинлик нәтиҹәсиндә... инсанда ганлы тәр (һематидроз) јарана биләр... Тәр вәзләринә ганын сызмасы нәтиҹәсиндә дәри көврәкләшир» («The Journal of the American Medical Association»).\nЈухары мәртәбәдәки отагдан чыхандан сонра Иса Мәсиһ һәвариләри илә һара ҝедир?\nИса пејғәмбәр дуа едәркән үч һәвариси нә едир?\nМәсиһин тәринин ган дамлаларытәк ахмасы онун һиссләри барәдә нәји ҝөстәрир?\nНәјә ҝөрә Аллаһа дуада Иса Мәсиһин адыны чәкмәклә онлара еһтирам бәсләмиш олуруг?


Q=16	C=10	SS=10	LS=3	PS=10	DC=3	LC=0	SD=0	BS=4	G0=15	G1=11	G2=5	DLID=az_RU	BODY=Јени Зеландијаја сәјаһәт\nҮЗ ГАБЫҒЫНДАКЫ МӨВЗУ Дүнја һара ҝедир?\nҮЗ ГАБЫҒЫНДАКЫ МӨВЗУ Ҹаваб ахтарышында\nҮЗ ГАБЫҒЫНДАКЫ МӨВЗУ Мүгәддәс Китабда нә дејилир?\nАИЛӘЛӘРӘ КӨМӘК Ушаға тәвазөкар олмағы өјрәдин\nӨЛКӘЛӘР ВӘ ХАЛГЛАР Јени Зеландијаја сәјаһәт\nPORTRAITS FROM THE PAST Ибн әл-Һејсәм\nМҮГӘДДӘС КИТАБЫН БАХЫШЫ Аллаһын ады\n«Ојанын!» журналынын 2017-ҹи ил үчүн тематик индекси\nДәрс 20: Дүрүст ол\nҺәгиги дини неҹә тапа биләрәм?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Конго Литва Македонија Малта Мјанма Непал Нидерланд Норвеч Самоа Уелс Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама болгар варај волајта газах гуҹарат гырғыз еве ермәни естон зулу ибо иврит илок инҝилис исланд испан италјан каннада каонде каталан кинјаруанда кирунди кореја коса күрд курманҹи (Гафгаз) күрд курманҹи (кирил) лингала лози лувале луганда макуа малагаси малајалам маратһ маҹар навахо ндебеле (Зимбабве) оромо пангасинан папјаменто (Аруба) папјаменто (Күрасао) полјак португал пәнҹаб румын рус себуан сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен суаһили суаһили (Конго) тагалог таи тамил тви телугу тетела тетум (Дили) тигре ток-писин тсва тсонга тумбука түрк урду фарс фин франсыз хорват чех чибемба читонга читонга (Малави) чичева шона јао јапон јоруба јунан ҝүрҹү Һаити креолу һилигајнон һинд әрәб\nОјанын! | № 6, 2017\nМАОРИ тајфалары тәхминән 800 ил бундан өнҹә минләрлә километр мәсафәни гәт едәрәк океанын диҝәр тәрәфиндә — Јени Зеландијада мәскунлашдылар. Онлар бурада тәрк етдикләри тропик Полинезија адаларына бәнзәмәјән бир јер кәшф етдиләр. Бура дағларын, гарын, бузлагларын вә термал булагларын мәскәни иди. Диҝәр көчәри тајфалар исә бураја тәхминән беш әср сонра узаг Авропадан көч едибләр. Бу ҝүн Јени Зеландија әһалисинин әксәријјәти һәм Англосакс, һәм дә Полинезија мәншәли адәт-әнәнәләри таныјыр. Әһалинин тәхминән 90 фаизини шәһәр сакинләри тәшкил едир. Јени Зеландијанын пајтахты Веллингтон дүнјанын ән ҹәнубда јерләшән пајтахт шәһәри олмасы илә фәргләнир.\nШимал Адасында гајнар палчыг ҝөлмәчәләри\nДиҝәр әразиләрдән тәҹрид олмасына бахмајараг, Јени Зеландија чохсајлы һејранедиҹи тәбиәт контрастлары илә һәр ил үч милјондан чох турист ҹәлб едир.\nҜүмүшү ајыдөшәји ағаҹынын һүндүрлүјү 10 метрдән јүксәк олур\n1948-ҹи илә гәдәр һесаб едилирди ки, уча билмәјән гушлар синфиндән олан такахенин нәсли кәсилиб\nЈени Зеландија зәнҝин вәһши тәбиәти илә өјүнүр. Бурада дүнјанын һеч бир јериндә олмадығы гәдәр уча билмәјән гуш нөвләри вар. Јени Зеландија һәмчинин 100 илдән чох јашајан кәртәнкәләләр јарымдәстәсинә аид туатаранын мәскәнидир. Бурада јерли мәмәлиләрдән јалныз бир нечә јараса нөвү, һәмчинин балина вә делфинләр дахил олмагла, бир нечә бөјүк дәниз мәмәлиси вар.\nЈеһованын Шаһидләри тәхминән 120 илдир ки, Јени Зеландијада фәалијјәт ҝөстәрир. Онлар бурада Полинезија дилләри олан ниуе, раротонга, самоа вә тонга дили дә дахил олмагла, ән азы 19 дилдә Мүгәддәс Китаб дәрсләри кечирир.\nМаориләр милли ҝејимдә рәгс едәрәк маһны охујур\nЈени Зеландија ады Нидерландын әјаләти Зеландијанын адындан ҝөтүрүлүб. Маориләр бураны «узун ағ булуд өлкәси» мәнасыны верән «Аотеароа» адландырыр.\nЈени Зеландија әһалисинин әксәр һиссәси инҝилис дилиндә данышса да, доғма маори дилләри јенидән бәрпа едилиб вә һал-һазырда мәктәбләрдә тәдрис олунур. Јеһованын Шаһидләринин рәсми интернет сәһифәси jw.org маори дилиндә дә әлчатандыр.\nӘҺАЛИСИ: 4 700 000\nӘРАЗИ: ШИМАЛ АДАСЫ ВУЛКАН, ГЕЈЗЕР ВӘ ГАЈНАР ПАЛЧЫГ ҜӨЛМӘЧӘЛӘРИ ИЛӘ, ҸӘНУБ АДАСЫ ИСӘ МИНЛӘРЛӘ БУЗЛАГЛА ХАРАКТЕРИЗӘ ОЛУНУР\n№ 6, 2017 | Дүнја һара ҝедир?\nОЈАНЫН! № 6, 2017 | Дүнја һара ҝедир?


Q=6	C=2	SS=0	LS=4	PS=0	DC=2	LC=0	SD=0	BS=1	G0=24	G1=22	G2=19	DLID=az_RU	BODY=Мүгәддәс Китабда селибат\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Данимарка Индонезија Исвеч Камбоҹа Кирибати Конго Литва Маврики креолу Македонија Малта Мјанма Непал Ниас Нидерланд Ниуе Норвеч Раратонга Самоа Соломон Адалары пиҹини Таити Тонга Украјна Фиҹи Хмонг (ағ) Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан аукан африкаанс ачоли ајмара батак (каро) батак (тоба) бауле башгырд биак бикол бислама болгар варај венда волајта га газах ган гарифуна гуарани гуахиро гырғыз дигорон дреһу дхолуо еве ермәни ермәни (гәрб) естон ефик занде зулу ибанаг ибо иврит илок инҝилис исланд исоко испан италјан кабре каонде карен (сго) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кирунди кисонге кичуа (Имбабура) кичуа (Чимборасо) кореја коса куангали куанјама күрд курманҹи (Гафгаз) күрд курманҹи (кирил) лингала лози ломве лувале луганда лунда макуа малагаси малај малајалам мам мамбве-лунгу масатек (Хуаутла) мајја маҹар мбунда монгол море науатл (Хуастека) науатл (Шимали Пуебла) науатл (Ҝерерро) нгангела ндебеле ндебеле (Зимбабве) ндонга нзема нјанека олу конзо оромо осетин пангасинан папјаменто (Аруба) папјаменто (Күрасао) полјак португал румын рунјанкоре рус руторо санго сарамаккан свати себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тетум (Дили) тзелтал тив тигре ток-писин тохолабал тсва тсонга тумбука түрк умбунду урду урһобо фарс фин фон франсыз хорват чех чибемба чилуба чинјанја читонга читонга (Малави) чичева чокве чол чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб\nИса пејғәмбәр һәвари Бутрусун гајынанасына баш чәкиб она шәфа верир (Мәтта 8:14, 15; Марк 1:29—31).\nРОМА католик килсәсиндә, Православ килсәләриндә, буддизмдә вә бәзи диҝәр динләрдә дин хадимләринин вә руһаниләрин субај галмасы тәләбдир. Бунунла белә, чохлары һесаб едир ки, сон заманлар руһаниләрин адынын һалландығы сексуал галмагалларын көкүндә мәһз бу тәләб дурур.\nБуна ҝөрә белә бир мәнтигли суал ортаја чыхыр: Селибат, јәни руһаниләрин вердији субајлыг анды Аллаһын тәләбидир? Бу суала ҹаваб вермәздән өнҹә, ҝәлин селибатын јаранма вә инкишаф тарихинә нәзәр салаг, һәмчинин ҝөрәк Аллаһ буна неҹә мүнасибәт бәсләјир.\nБританија енсиклопедијасына әсасән, селибат «дин хадиминин вә ја диндар инсанын субај галмасы, ҹинси мүнасибәтдән имтина етмәси» демәкдир (The «Encyclopædia Britannica»). 2006-ҹы илдә Рома Папасы XVI Бенедикт Рома Куријасына хитабән субајлыг андынын «һәвариләрин дөврүнә ҝедиб чыхан әнәнә» олдуғуну демишди.\nАмма әслиндә I әсрдә јашајан Аллаһын садиг хидмәтчиләри арасында бу әнәнә јох иди. Һәтта һәмин дөврдә јашамыш һәвари Булус иман гардашларыны хәбәрдар етмишди ки, «алдадыҹы вәһјләр» сөјләјәнләрдән вә «евләнмәји гадаған» едәнләрдән өзләрини горусунлар (1 Тимутијә 4:1—3).\nСелибат II әсрдән башлајараг гәрби христиан килсәләриндә јајылмаға башлады. Бир китаба әсасән, субајлыг анды «Рома Империјасында јаранан ҹинси пәһриз далғасы илә үст-үстә дүшүрдү» («Celibacy and Religious Traditions»).\nСелибат әнәнәсини сонракы әсрләрдә килсә шуралары вә килсә аталары давам етдирдиләр. Онлар интим мүнасибәти мурдар бир шеј һесаб едир вә дүшүнүрдүләр ки, дини ишләри иҹра едәнләрин ҹинси мүнасибәтдә олмасы дүзҝүн дејил. Буна бахмајараг, Британија енсиклопедијасына әсасән, «онунҹу әсрә гәдәр бир чох кешиш вә јепископ аиләли иди».\nЛатеран Шураларынын 1123 вә 1139-ҹу илләрдә Ромада кечирилән ҝөрүшләриндә дин хадимләринин субај галмалары гануниләшиб иҹбари һал алды. Әввәлләр аиләли кешишләр килсәнин әмлакыны өз өвладларына мирас гојурдуса, бу ганунун сајәсиндә артыг килсә өз һакимијјәтини вә ҝәлирини әлиндә сахлаја билди.\nАЛЛАҺЫН СЕЛИБАТА МҮНАСИБӘТИ\nАллаһын селибата мүнасибәтини Мүгәддәс Китабдан ајдын ҝөрмәк олар. Мәсәлән, Иса пејғәмбәр субај иди вә о гејд етмишди ки, бәзиләри дә «сәмави Падшаһлыға ҝөрә» субај галаҹаг (Мәтта 19:12). Һәвари Булус да «мүждә наминә» субај галмышды. О демишди ки, бәзиләри ондан нүмунә ҝөтүрәрәк субај галмаг гәрарына ҝәлибләр (1 Коринфлиләрә 7:37, 38; 9:23).\nБунунла белә, нә Иса Мәсиһ, нә дә һәвари Булус субај галмағы әмр етмәмишди. Иса пејғәмбәр демишди ки, субајлыг бир әнамдыр вә ону һәр кәс баҹармаз. Һәвари Булус исә субајлығы мәсләһәт ҝөрсә дә, етираф етмишди: «Субајларла әлагәдар Ағамыздан һеч бир ҝөстәриш алмамышам,.. өз фикрими сөјләјирәм» (Мәтта 19:11; 1 Коринфлиләрә 7:25, һашијә).\nҮстәлик, Мүгәддәс Китабда ҝөстәрилир ки, һәвари Бутрус да дахил олмагла, биринҹи әсрдә јашамыш Аллаһын бир чох хидмәтчиләри евли олуб (Мәтта 8:14; Марк 1:29—31; 1 Коринфлиләрә 9:5). О дөврдә Ромада әхлагсызлыг ҝениш јајылдығы үчүн Булус јазмышды ки, аиләли нәзарәтчи «тәк бир гадынла евли» олмалы вә онун «ушаглары итаәткар вә тәрбијәли олмалыдыр» (1 Тимутијә 3:2, 4).\nБу никаһларда әр-арвад мүнасибәтләри вар иди, чүнки Мүгәддәс Китабда да ајдын јазылыб ки, «әр арвадынын, арвад да әринин еһтијаҹыны» өдәмәлидир вә онлар бир-бириләрини ҹинси әлагәдән мәһрум етмәмәлидирләр (1 Коринфлиләрә 7:3—5). Бу сөзләр ајдын шәкилдә ҝөстәрир ки, Аллаһ һеч бир дин хадиминин, үмумијјәтлә, һеч бир бәндәсинин субај галмасыны тәләб етмир.\nӘҝәр субајлыг анды тәләб дејилдисә, нә үчүн Иса Мәсиһ вә һәвари Булус субај галмағы төвсијә етмишдиләр? Чүнки субај инсанын башгалары илә хош хәбәри бөлүшмәјә имканы даһа чох олур. Аилә гајғысы олмадығы үчүн о, евли инсанлардан фәргли олараг, Аллаһ јолунда даһа чох иш ҝөрә биләр (1 Коринфлиләрә 7:32—35).\nДавид адлы бир субај оғланын нүмунәсинә нәзәр салаг. О, Мексикада ҝәлирли ишини гојуб инсанлара Аллаһын Кәламыны өјрәтмәк үчүн Коста-Риканын бир кәндинә көчмәк гәрарына ҝәлмишди. Давид гејд едир ки, бу аддымы атмагда субај олмасынын она бөјүк көмәји дәјмишди. О дејир: «Оранын мәдәнијјәти вә шәраити чох фәргли иди, амма тәк олдуғум үчүн ора ујғунлашмаг мәнә асан олду».\nКлаудија адлы субај бир гыз тәблиғ етмәк үчүн мүждәчиләрә еһтијаҹ олан әразијә көчүб. О дејир: «Мән Аллаһа хидмәтимдән зөвг алырам. Аллаһын гајғыма неҹә галдығыны ҝөрмәк Онунла мүнасибәтләрими мөһкәмләндирир вә иманымы артырыр».\n«Фәрги јохдур евлисән, јохса субај, әҝәр Јеһова Аллаһа ибадәтдә әлиндән ҝәләни едирсәнсә, хошбәхт олаҹагсан» (Клаудија).\nСубајлыг инсан үчүн јүк олмамалыдыр. Клаудија дејир: «Фәрги јохдур евлисән, јохса субај, әҝәр Јеһова Аллаһа ибадәтдә әлиндән ҝәләни едирсәнсә, хошбәхт олаҹагсан» (Зәбур 119:1, 2).\nЈеһованын Шаһидләри ҝөрүшмәјә неҹә бахырлар?\nҜөрүшмәк әјләнҹәдир, јохса ҹидди шејдир?\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ Аллаһын вердији ән ҝөзәл әнам\nАллаһын вердији ән ҝөзәл әнам\nҜӨЗӘТЧИ ГҮЛЛӘСИ Аллаһын вердији ән ҝөзәл әнам


Q=12	C=8	SS=0	LS=0	PS=4	DC=8	LC=0	SD=0	BS=0	G0=20	G1=11	G2=4	DLID=az_RU	BODY=Иса Мәсиһин сонунҹу шам јемәји | Мүгәддәс Китаб һекајәси\nАРТЫГ ики ҝүн кечиб, инди һәфтәнин дөрдүнҹү ҝүнүдүр. Иса 12 һәвариси илә Пасха јемәјини јемәк үчүн үст мәртәбәдәки бу бөјүк отаға ҝәлиб. Отагдан чыхан адам Јәһуда Искарјотдур. О, Исаны тутдурмаг үчүн каһинләрин јанына ҝедир.\nБундан бир ҝүн әввәл, Јәһуда онлара демишди: ‘Исаны тутмаға көмәк етсәм мәнә нә верәрсиниз?’ Онлар да: ‘Отуз ҝүмүш пул верәрик’ дедиләр. Буна ҝөрә дә Јәһуда Исаны әлә вермәк үчүн һәмин адамлары гаршыламаға ҝедир. О неҹә дә пис иш ҝөрүр.\nПасха јемәји артыг гуртарды. Инди Иса хүсуси бир мәрасимә башлајыр. О, чөрәји һәвариләринә узадараг дејир: ‘Буну јејин, бу сизин үчүн вердијим бәдәними билдирир’. Даһа сонра онлара бир каса шәраб узадараг дејир: ‘Буну ичин, бу сизин үчүн ахыдылан ганымы билдирир’. Мүгәддәс Китаб бу һадисәни ‘Рәббин ахшам јемәји’ вә ја ‘Рәббин сүфрәси’ адландырыр.\nИсраиллиләр Пасха јемәјини гәдимдә баш вермиш мүһүм бир һадисәни хатырламаг үчүн јејирдиләр. Мисирдә јашајаркән Аллаһын мәләји онларын евләриндән јан кечиб, мисирлиләрин илк ушагларыны өлдүрмүшдү. Иса да истәјир ки, давамчылары ону хатырласынлар вә өз һәјатыны онларын уғрунда вердијини һеч вахт унутмасынлар. Елә буна ҝөрә дә Иса онлара бу һадисәни һәр ил гејд етмәји тапшырыр.\nБу мәрасим баша чатдыгдан сонра Иса шаҝирдләринә ҹәсарәтли вә иманда мөһкәм олмағы тапшырыр. Ахырда онлар бирликдә Аллаһа нәғмә охујуб орадан ҝедирләр. Артыг чох ҝеҹдир, ола билсин ҝеҹә јарысыдыр. Ҝәл ҝөрәк онлар һара ҝедирләр.\nМатта 26:14–30; Лука 22:1–39; Јәһја 13–17–ҹи фәсилләр; 1 Коринфлиләрә 11:20.


Q=2	C=2	SS=2	LS=0	PS=2	DC=0	LC=0	SD=0	BS=0	G0=30	G1=24	G2=10	DLID=az_RU	BODY=Аллаһа хидмәт етмәк она мәлһәмдир! | Тәлим\nАллаһа хидмәт етмәк она мәлһәмдир!\nКенијада ики пионер гардаш тәблиғ едәркән онлары бир евә дәвәт етдиләр. Онлар евә дахил оланда чарпајыда узанмыш балаҹа бир кишини ҝөрүб тәәҹҹүбләндиләр. Онун чох балаҹа бәдәни вә гыса голлары варды. Гардашлар она Аллаһын «ахсаглар ҹејран кими һоппанаҹаг» вәди барәдә данышанда о ҝүлүмсәди (Јешаја 35:6).\nПионерләр өјрәндиләр ки, һал-һазырда 30-дан чох јашы олан Онесмус натамам остеоҝенез, јәни сүмүкләрин көврәклији хәстәлији илә анадан олуб. Онун сүмүкләри о гәдәр көврәкдир ки, бир балаҹа ағырлыг дүшән кими сыныр. Бу хәстәлијин там мүалиҹәси олмадығындан Онесмус һәјатынын галан һиссәсини ағры ичиндә вә әлил арабасында кечирмәјә мәһкум олдуғуну дүшүнүрдү.\nОнесмус Мүгәддәс Китабы өјрәнмәјә разылашды. Лакин анасы онун мәсиһчи ҝөрүшләринә ҝетмәсинә разы дејилди. Чүнки о дүшүнүрдү ки, јығынҹаға ҝетмәси оғлунун сағламлығы үчүн тәһлүкәли ола вә ағрыларыны даһа да шиддәтләндирә биләр. Буна ҝөрә дә гардашлар шәраит јарадырдылар ки, Онесмус ҝөрүшләрин аудиојазысына өз евиндә гулаг аса билсин. Беш ај өјрәндикдән сонра Онесмус риски ҝөзә алыб јығынҹаг ҝөрүшләриндә иштирак етмәк гәрарына ҝәлди.\nМәсиһчи ҝөрүшләриндә иштирак етмәклә Онесмусун ағрылары шиддәтләндими? Хејр, тамамилә әксинә олду. «Динмәк билмәјән ағрыларым јығынҹаг ҝөрүшләриндә, санки, азалырды», — дејә Онесмус бөлүшүр. О дүшүнүрдү ки, әлдә етдији үмидин сајәсиндә өзүнү даһа јахшы һисс едир. Оғлунун әһвал-руһијјәсинин јахшылашдығыны ҝөрмәк анасыны о гәдәр севиндирди ки, о да Мүгәддәс Китабы өјрәнмәк истәди. О дејир: «Аллаһа хидмәт етмәк оғлума мәлһәмдир».\nЧох кечмәмиш Онесмус вәфтиз олунмамыш тәблиғчи олду. Бир мүддәтдән сонра о вәфтиз олунду вә һал-һазырда хидмәти көмәкчи кими хидмәт едир. Ајагларыны вә бир голуну ишләдә билмәсә дә, Онесмус Јеһоваја хидмәтдә әлиндән ҝәләни етмәк истәјирди. О, көмәкчи пионер олмаг арзусунда иди, амма буна тәрәддүд едирди. Чүнки билирди ки, онун әлил арабасыны јанындакы адам сүрмәли олаҹаг. О, үрәјиндәки нараһатчылығы һәмиманлыларына ачыб дејәндә онлар она дәстәк олаҹагларыны билдирдиләр. Онлар сөзләринин үстүндә дуруб көмәкчи пионер хидмәтиндә Онесмуса көмәк етдиләр.\nБаҹы-гардашлара јүк олаҹағындан нараһат олмасына бахмајараг, үрәјиндән даими пионер олмаг кечирди. Лакин бир дәфә охудуғу ҝүндәлик ајә ону руһландырды. Бу, Мәзмур 34:8 ајәси иди: «Дадын, ҝөрүн Рәбб нә гәдәр шириндир!» Бу ајәнин үзәриндә дүшүндүкдән сонра Онесмус даими пионер олмаг гәрарына ҝәлди. Инди о, һәфтәнин дөрд ҝүнү хидмәтә чыхыр вә руһән инкишаф едән бир нечә нәфәрлә Мүгәддәс Китаб өјрәнмәси кечирир. О, 2010-ҹу илдә Пионер Хидмәти Мәктәбини кечиб. Һәмин мәктәбдә мүәллимләриндән биринин илк дәфә она хош хәбәри чатдыран ики гардашдан бири олмасы Онесмусу неҹә дә севиндирмишди!\nҺал-һазырда Онесмусун валидејнләри вәфат етсә дә, јығынҹагдакы баҹы-гардашлар она һәр ҝүн гајғы ҝөстәрирләр. Әлдә етдији бүтүн хејир-дуалара ҝөрә о, чох миннәтдардыр вә һеч бир сакинин «хәстәјәм» демәјәҹәји ҝүнү сәбирсизликлә ҝөзләјир (Јешаја 33:24).


Q=2	C=2	SS=0	LS=0	PS=0	DC=0	LC=0	SD=0	BS=1	G0=76	G1=62	G2=17	DLID=az_RU	BODY=ХАЛГ Вә ИҸТИМАИ әДАЛәТ - Аллаһын елчиси\nРәВАЈәТЛәР Вә СИЈАСИ ИДАРәЧИЛИК\nРИСАЛәТЛә ЈАНАШЫ ИМАМәТ\nИЛАҺИ НИЗАМ Вә ХАЛГЫН ИШТИРАКЫ\nХАЛГ Вә ИҸТИМАИ әДАЛәТ\nМүбарәк ајәдә бујурулур ки, әдаләти пејғәмбәр јох, халг бәрпа едәҹәк. Ола биләр ки, әдаләт халгын гәбулу илә мүмкүн олдуғундан белә бујурулуб. Јә’ни илаһи сијаси һакимијјәт халгын истәји илә формалаша биләр. Сөһбәт бу һакимијјәтин ганунилијиндән јох, заһирән ҝерчәкләшмәсиндән ҝедир. Халг истәмәсә белә бир гурулуш ола билмәз вә әдаләт дә бәрпа олмаз. Мәдәни тәрәгги, пејғәмбәр мәгсәдләри вә инсани дәјәрләрлә танышлыг формалашмаса, әдаләт ҝерчәкләшә билмәз. Әҝәр һансыса бир пејғәмбәр вә ја имамын дөврүндә әдаләт бәрпа олмајыбса, бунун сәбәби халгын сәһнәдә иштирак етмәмәсидир. Бу о демәк дејил ки, дин рәһбәрләри әдаләтә лагејид олмушлар, хејр! Садәҹә, илаһи сијаси гурулуш (зор вә ҝүҹ режимләриндән фәргли олараг), еләҹә дә әдаләтин бәрпасы халгын иҹтимаи-сијаси сәһнәдә иштиракындан билаваситә асылыдыр.\nәһли-бејт рәвајәтләри дә динин сијасәтдән ајры олмадығыны тәсдигләјир. Пејғәмбәрләрин, хүсуси илә дә һәзрәт Мәһәммәдин (с) рисаләти бәшәри гурулушлары илаһи сијасәтлә әвәз етмәкдир. Имамәт бахымындан онларын рәһбәрлији Аллаһ бәндәләринә мүдиријјәтдир. Бу мүдиријјәт өлкәнин, игтисадијјатын идарәчилији илә мәһдудлашыр, әсасән инсанларын паклығы вә тәрбијәсинә јөнәлир. Елә диҝәр саһәләр дә илаһи гурулушда өз јүксәлишинә чатыр. Јалныз илаһи гурулушда мәдәнијјәт вә игтисадијјат үчүн ән үстүн үсуллар сечилир вә һәјата кечирилир. Имам Садиг (ә) бујурур: «Пејғәмбәрин (с) рисаләти халга мүдиријјәт вә илаһи сијасәтдир» («Үсуле-кафи» 1-ҹи ҹилд). Аллаһ-таала динин ихтијарыны вә онун иҹрасыны һәзрәтә (с) тапшырмышдыр ки, бәндәләрә мүдиријјәт етсин вә јол ҝөстәрсин. «Зијарәте ҹаме»дә имамлар белә тәгдим олунур: «Салам олсун сизә Пејғәмбәр әһли-бејтинә, илаһи рисаләт ҹанишинләринә вә халгын сијасәт апарыҹыларына». Диҝәр јердә бујурулур: «Имам Рза (ә), имамәт дининә рәһбәр, мүсәлман ҹәмијјәтини низамлајан, дүнјанын ислаһы вә динин иззәтидир. Имамәтлә дини әмәлләр – намаз, оруҹ, зәкат, һәҹҹ ајаг тутур. Имамәтлә һүдудлар вә һөкмләр иҹра едилир. Ислами үммәтин сәрһәдләри горунур» («Үсуле-кафи» 1-ҹи ҹилд).\nИКИНҸИ ҺИССИ БУРАДАН БАШЛАЈЫР.\nИмамәт (рәһбәрлик) динин горунмасы вә иҹрасы, халг сијасәтидир. Һәм пејғәмбәрләр, һәм дә имамлар бу вәзифәни дашымышлар. Бу вәзифәләр даим пејғәмбәрликлә јанашы олмуш үммәт имамынын һәдәфләридир. Имамәт олмадан һеч бир рисаләт камил дејил. Чүнки рисаләт һәјата кечәндә тамлашыр. Бу һәгигәт Гәдир ҝүнү Аллаһ-таала тәрәфиндән бәјан едилди. Имам, дин башчысы, халга рәһбәр тә’јин етмәклә дин камил е’лан едилди. Бу тәкҹә һәзрәтин рисаләтинә аид дејилдир. Бүтүн пејғәмбәрләрин рисаләти онларын имамлығы илә бүтөвләшир. Һәзрәт (с) ҹәмијјәтин сијаси бинасына бүнөврәдән башлады вә бүтүн бәшәри өлчүләри бир кәнара гојду. Илаһи вә сијаси бир гурулушу нүмунә кими тәгдим етди. Бу һадисә о гәдәр ачыг-ашкардыр ки, кимсә онун инкарына ҹүр’әт етмир. Бу јола нәзәр саландан сонра кимсә дилинә ҝәтирә билмәз ки, дин сијасәтдән, сијаси рәһбәрликдән узагдыр. «Дин инсанларын ахирәти үчүндүр, дин мәсҹидләр үчүндүр» сөзләри дин вә Гур’ана биҝанә оланларын сөзләридир. Ајәләр, рәвајәтләр, пејғәмбәр вә имамларын јолу бу бахышлары рәдд едир. Дин вә сијасәт арасында ајрылыг салмаг биҝанәләрин ишидир. Ислам үммәтини башыашағы, сакит сахламаг үчүн бу шүар ирәли сүрүлүр. Авамлар да бу шүара инаныр. Дејирләр, бәс нә үчүн пејғәмбәр вә имамлар бу саһәдә мүвәффәгијјәт газана билмәјибләр? Сәбәби будур: Һөкумәт о заман формалашыр ки, халг ону дәстәкләсин. Халгын һавадарлығы олмајан һалда илаһи сијаси гурулушу гәбул едилмәз. Бу һалда зүлм апараты ишә дүшүр. Пејғәмбәр вә имамлар кәнара чәкилдикдә халг зүлм һакимијјәтинә дүчар олур. Онларын јеринә Бәни-үмәјјә, Бәни-Әббас вә пәһләвиләр ҝәлир.\nәлбәттә ки, бу зүлм јенә халгын чијнинә дүшүр. Халг илаһи гурулуша гојун ачмадыгда зүлм режиминә дүчар олур, һакимләрин истәјинә хидмәт едирләр. Онлар да халга истәдикләри һөкмү верирләр. Белә режимдә нә Аллаһын, нә дә халгын истәји јерини тапмыр.\nДедикләримиз узун дә чәксә, ујғун нөгтә ишыгланды вә мә’лум олду ки, ҹәмијјәтин сијаси әсасларынын гурулмасы пејғәмбәрләрин бөјүк мәгсәди олмушдур.\nХалга рәһбәрлик инсан ағлынын һәлл едәҹәји бир мәсәлә дејилдири. Бу мәсәләдә инсан илаһи вәһјә еһтијаҹлыдыр. Чүнки инсан пакланмасынын неҹәлијини вәһј тә’јин етмәлидир. Бу просесә ајдынлығы да вәһј ҝәтирир. Исламын сијаси гурулушунун јарадылмасы пејғәмбәр вә имам дөврү илә имамын олмадығы дөврдә гәтијјән фәргләнмир. Сијаси гурулуш вәһјлә формалашыр вә сијаси һаким пејғәмбәр, имам вә фәгиһ олур. Халгын вәзифәси белә бир гурулушун илаһи мәгсәдләрә итаәт етмәкдир. Пејғәмбәрләрин, хүсуси илә Рәсулуллаһын (с) вә имамларын һәјаты дедикләримизә ән јахшы сүбутдур.\nСөзсүз ки, илаһи низам, гурулуш ән хәлги бир гурулушдур. Халг бу гурулушун формалашмасында, тәшкилиндә иштирак едир. Илаһи гурулушун сајәсиндә халгын әсас һүгуглары, азадлыглары, рифаһы өз әксини тапыр. Халгын јахындан иштиракы бу гурулушун әсас хүсусијјәтидир. Инсанлар мәдәни, иҹтимаи саһәләрдә, үмуми мүдиријјәтдә иштирак едирләр. Мүдиријјәт халгын ичиндән тәшкил олунур вә онларын истәкләрини ифадә едир. Бу гурулушда халг әл-әлә вериб илаһи мәгсәдләрин һәјата кечмәсиндә мүттәфиг олурлар. Һәзрәт Пејғәмбәрин (с) һөкумәтиндә халг беләҹә иштирак едирди. Һәтта һәзрәт (с) дәфәләрлә халгын бирҝә иштирак беј’әтини рәсми шәкилдә иҹра етмишди. Аллаһ-таала бу барәдә сөһбәт ачыр: «Аллаһ халгын беј’әт вә иштиракына разы олду о заман ки, һәмин ағаҹын алтында сәнинлә беј’әт етдиләр». («Фәтһ» 18).\nәлбәттә ки, аҝаһ вә ҝениш шәкилдә иштирак етмәлидир. Аҝаһ олмајан бир иштирак өзү тәфригә јарадыҹыдыр. Аз олмур ки, инсанларын азғынлығы үчүн доғру јолдан истифадә едилир. Халг режими, рәһбәри, өз талеһини тә’јин едән бу иштиракы дәрк етмәлидир. Сәтһи тәһлилләрлә бу јолда ирәлиләмәк олмаз.\nДөрдүнҹү бахышын тәһлилинә ҝөрә дини сијасәтдән ајыран секулјаризмин әсасалары пучдур. Икинҹи бахыш, јә’ни ахирәтчиликдә дә мәгбул дејил. Чүнки дин инсанын ахирәтинә диггәт јетириб, ахирәти әбәди мәскән билдирсә дә, бу ахирәтә јалныз дүнја һәјатыны гурмагла чатмаг олар. Ахирәт һәјатыны гурмаг үчүн әввәлҹә дүнја һәјаты гурулмалыдыр. Мүхтәлиф саһәләр, еләҹә дә сијаси мүдиријјәт дә дүнја һәјатынын зәрурәтләриндәндир.\nҮчүнҹү бахыша – сијаси һөкумәт вә рәһбәрин халг тәрәфиндән сечилмәсинә ҝәлдикдә исә дини мәнбәләрдә белә бир јол тәсидиг едилмир. Бу ејнән «Сәгифејн Бәни-сәид» бахышына ујғундур вә шиәләр тәрәфиндән гәбул едилмир. Бу фикир «Ғәдир» һадисәси илә дә ујғун ҝәлмир. Бир буна дәлил ҝәтирмәк олар ки, сијаси рәһбәрлик имамәт вә үммәтә әсасланыр. Истәр имам дөврүндә, истәрсә дә имамдан сонракы дөврдәки сијаси рәһбәрин тә’јининдә халгын сечими рол ојнамыр. Халг сечими диҝәр сијаси гурумлара аиддир.


Q=16	C=8	SS=0	LS=8	PS=0	DC=0	LC=0	SD=0	BS=1	G0=5	G1=4	G2=4	DLID=az_RU	BODY=Әрдоғанын Ермәни Севҝиси Сәнҝими\nӘрдоған рәсми олараг "ермәни сојгырымы"ны таныды: Османлы ермәниләринин хатирәсини һөрмәтлә јад едирәм\nӘрдоған ермәниләрә башсағлығы верди\nAprel 24, 2018 - 7:50 PM Хәбәрин коду : 890713 Мәнбә : АБНА – Хәбәр Аҝентлији Link:\nӘрдоған һәјатыны итирән Османлы ермәниләрини һөрмәтлә јад етдијини билдириб, онларын өвладларына вә нәвәләринә башсағлығы вериб.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Түркијә президенти Рәҹәб Тајјиб Әрдоған гондарма ермәни сојгырымыны таныды. Белә ки, о Османлы империјасында 1915-ҹи ил һадисәләри заманы һәјатыны итирән ермәниләрә башсағлығы мәктубу ҝөндәриб.\nБу һагда Түркијә Президент Администрасијасынын сајтында мәлумат верилиб.\n“Бу ҝүн биз бу мирасымыза садиг галараг гардашлығы, сүлһ вә сабитлији ҝүҹләндирмәјә чалышырыг. Ермәни вәтәндашларымызын тарихдә јашадыглары аҹылары пајлашмаг түрк милләтинин виҹдан вә әхлагынын тәләбидир.\nИншаллаһ, гаршыдакы дөнәмдә сизләрин дәрдләринизә ортаг олмаға, проблемләринизин һәлли јолуну тапмаға көмәк едәҹәјик. Сизин бу ҝүнә гәдәр олдуғу кими, бундан сонра да ортаг тарихимизи тәһриф едәрәк кин, нифрәт вә гисаса чағыранлара фүрсәт вермәјәҹәјинизә әминәм.\nБир даһа Биринҹи Дүнја Мүһарибәси илләриндә һәјатыны итирән Османлы ермәниләринин хатирәсини һөрмәтлә јад едирәм”.\nP.S: Түркүнтүркдәнбашгадостујохдурдејәнләр! Һардасыныз? Гондарма ермәни сојгырымыны фарслар дејил, бөјүк түрк дүнјасынын лидер өлкәси Түркијә дөвләти рәсмән танымаға әл атыр.


Q=7	C=7	SS=1	LS=0	PS=0	DC=0	LC=0	SD=0	BS=1	G0=37	G1=24	G2=12	DLID=az_RU	BODY=Ушаг әдаләти — AQRA Elmin İnkişafına Dətsək İctimai Birliyi\nМән Ҹавидин баҹысы Үмми Сәлимә ханымын гызлары илә йахын рәфигә идим. Һәфтәдә бир-ики дәфә йа мән онлара, йа да онлар бизә ҝәләрдиләр.\nСөһбәт заманы бәзән Үмми Сәлимә ханым Ҹавидин ушаглығындан мараглы әһвалатлар данышарды. Мән сонралар Ҹавид һаггында ондан ешитдийим хатирәләри ҝөтүр-гой едәр вә һәмишә ушаг характерилә бөйүк характери арасында аз да олса бир йахынлыг, бир доғмалыг ҝөрәрдим.\nҮмми Сәлимә ханым о вахтлар мәнә белә бир әһвалат данышмышды: — Ҹавид ушаглыг илләриндә чох надинҹ олуб. О, мәктәбә ҝедәркән гонум-гоншу арвадлары дейәрди ки, гулағымыз һеч олмаса бир-ики саат динҹ галар, ушагларымыз раһат олар.\nБу гарайаныз, арыг, надинҹ ушағын чох гәрибә үрәйи варды. Мәһәлләнин бүтүн ушаглары она бөйүк кими бахырдылар, һөрмәт едирдиләр. Елә бил о, ушагларын башчысы иди. Шикайәтләрини ҝәлиб она сөйләрдиләр. Әҝәр бири о бирини инҹитсәйди, инҹидилән Ҹавидин йанына ҝәләр, ондан имдад диләрди. Ҹавид һеч ҹүр разы олмазды ки, ушаглар бир-бирини инҹитсин. О, һәтта һейванларын, гушларын, ағаҹларын белә гайғысына галарды. Гушлара дән, һейванлара йем, ағаҹлара су верәрди.\nМәһәлләләриндә бир ушаг вар иди ки, һәмишә баһарда гушларын йувасыны учурар, йувадан әтҹәбалалары ҝөтүрәр вә йувайа гоймазды. Итләри ағаҹла вуруб шикәст едәр, тойуг-ҹүҹәнин гычыны сындырарды. Бир сөзлә, чох зийанәвәр ушагды.\nҸавид бу зийанәвәр ушағы даим изләр, һәр бир пис һәрәкәтинә ҝөрә ону ҹәзаландырарды. Она дейәрди ки, бу әтҹәбалаларын да ата-анасы вар, онлары баласыз гойурсан, гушлары өлдүрүрсән, ахы онлары йувада ҝөзләйирләр, ай инсафсыз, сән нә вахт бир инсафа ҝәләҹәксән?! Бир ҝөр сәни өлдүрсәләр, атан-анан нә чәкәр?.. Ата-ананы өлдүрсәләр сән йетим галарсан. Јетим галмаг исә өлмәк демәкдир. Ҹавид бу ушагла һеч йола ҝетмәзди. Ушаглар бөйүдүкҹә онларын арасында да зидиййәт дә бөйүйүрдү.\nҸавидҝилин еви чайын кәнарында иди. О, елә ушаглыгда бош вахтларыны чайын кәнарында кечирәрди. Ушагларла ойнар, исти һаваларда чайда чимәрди.\nБаһарын илк айларында бу дағ чайы бирдән-бирә ҹошар, дәли чайа чевриләрди. Бу чайдан сел ахарды. Бир ҝүн баһарын әввәлләриндә ушаглар чай саһилиндә ойнайырдылар.\nБирдән Ҹавидин йанындакы ушаг дәһшәтәлә чығырды: -Ай аман!… Сел апарды…\nҸавид бир ҝөз гырпымында өзүнү чайа атыр, чох чәтинликлә ушағы селин ағзындан алыб саһилә чыхарыр.\nУшагларын һәр икиси бәрк йорулмушдулар. Аз гала йарымҹан олмушдулар. Чайда боғулан ушаг, гушларын, һейванларын, ағаҹларын гәними олан ушаг иди.\nБүтүн ушаглар онларын башына йығышмышдылар. Бири өз чөрәйиндән, бири байрам йемишиндән онлара пай верир, һәрә бир ҹүр хидмәт етмәйә чалышырды.\nУшаглар бир гәдәр динҹәлдикдән сонра йолдашларындан бири Ҹавидин гулағына пычылдайыр. —\nҺүсейн! Сән наһаг бу гансызы селин ағзындан алдын, гойайдын боғуларды. Ахы бу бизим дүшмәнимиздир.\nҸавид бирдән гәзәбләниб үзүнү һәмин ушаға тутуб дейир: —\nСән ондан да гансызсан. Мән истәйәрдим ки, ону һейванлара, гушлара гаршы меһрибан, әдаләтли олмаға чағырырдым. Мән ону ҹәзаландырырдым. Лакин онун өлүмүнү һеч заман истәмәрәм. Елә тәбиәтдә ону ҹәзаландырмаг истәйирди. Шүкүр ки, бу ҹәзадан о уҹуз гуртарды. Әҝәр мән онун өлүмүнү истәсәйдим, елә сәнин кими гансыз олардым,- дейиб бир аз күскүн, бир аз аҹыглы, аста вә йорғун аддымларла евләринә доғру ҝетди.\nСелин ағзындан гуртаран ушаг ҝүнаһкар кими башыны ашағы салыб Ҹавидин архасынҹа ҝедир, ону көлҝә кими изләйирди. Она чатыб онунла йанашы аддымлады. Онлар һеч нә данышмадылар. Ҝөзләри бир-биринә саташанда, икиси дә бирдән гуҹаглашыб көврәлдиләр. Мишкиназ Ҹавид Ҹавиди хатырларкән-1982 Редакторлары: Аббас Заманов, Һәмид Мәммәдзадә.\nРедакторлары: АббасЗаманов, ҺәмидМәммәдзадә